Ebaluazioa, promozioa eta errepikatzeko arauak irizpideak - Berriz BHI\nEraikina eta errekurtsoak\nIkasketak eta Antolakuntza\nEbaluazioa, promozioa eta errepikatzeko arauak irizpideak\nIrakaslegoa eta guraso-orduak\nIkasketak eta Antolakuntza/\nEbaluazioa, promozioa eta errepikatzeko arauak irizpideak/\nEBALUAZIOA, PROMOZIOA ETA ERREPIKATZEKO ARAUAK. Ikastetxeko Antolamendu eta Jarduerarako Araudian jasota dagoenaren arabera\nIkastetxeko ebaluazioaz orokorrean honela jokatuko da:\n3.4.1. Ebaluaziorako prozedurak\na)Ikasturtea hiru alditan banatuko da programazio eta ebaluaziorako. Aldi bakoitzean ebaluazioa saioaz gain aurre ebaluaziokoa ere hartzen du: azkeneko saioa kurtso amaierakoarekin bat egitea posible izango da\nb)Irakasle bakoitzak programazio orokor bat eta aldi bakoitzerako beste bat egingo ditu, gai bakoitzaren mintegiko taldeak zehaztutako jarraibideen arabera, Ikastetxeko Curriculum Proiektuan finkatutakoa aplikatuz\nc)Lehen mailan irakasleek ikasleen hasierako ebaluazioa egingo dute oinarrizko konpetentziak eta ikasgai ezberdinetako edukiez duten maila jakiteko. Ebaluazio hau egiteko ikasle bakoitzak Lehen Hezkuntzatik dakarren norbanako txostena hartuko da kontutan. Hasierako ebaluazio hau lehen aurre-ebaluazio saioa izango da.\nd)Ikasturte hasieran, irakasleak ikasleei irakatsiko diren helburuen zein oinarrizko edukien eta ebaluazio-irizpideen berri emango die.\ne)Aldi bakoitzaren bukaeran ikasleen ikaskuntzak eta irakaslana ebaluatzeari ekingo zaio. Irakaslanen programan (urteko Plana) aldi horiek eta ebaluatzeko egunak finkatuko dira, eta baita erabiliko diren tresnak ere, ikasketa-proiektuaren irizpideen arabera.\nf)Ikasleen ikaskuntzaren ebaluazioa norbanakokoa eta jarraitua izango da, eta taldeko irakasleek kide anitzeko organo moduan egingo dute, tutoreak koordinatutakoa. Irakasle bakoitza ematen duen irakasgaia ebaluatzeko arduraduna da.\ng) Irakasle bakoitzak klaustroak zehaztutako sistemari jarraituz ikasle bakoitzaren eboluzio orokorraren balorazioa egingo du bere irakasgaian, zehaztutako klabeak erabiliz eta ikasleen eboluzio joera zehatzen dutelarik (hobetzen edo gaiztotzen doa ikasketa ibilbidean). Taldearen eboluzio orokorrari buruzko balorazioa egingo du ere.\nh)Informazio hau tutorearen esku egongo da sistema informatikoan sortutako karpetetan ebaluazio saio bakoitzaren aurretik. Karpeta hauetara irakasle bakoitzak bere klabeaz sartuko da.\ni) Ikasketa-buruak irakasleei ebaluatzeko bilkuretara joateko deituko die, eta horiek beraietara joan beharko dute derrigorrez.\nTutoreak ikasle bakoitzari buruzko txosten bat egingo du, eta bertan ondokoak agertuko dira:\n¨Aipatutako tarteen araberako irakasgaien ebaluazio-balorazioa\n¨Jarrera, aditasuna, lana ikasle eta irakasleekiko jarrerari buruzko ebaluazio-balorazioa.\n¨Ikasleen hezkuntza hobetu eta gurasoei esatekoa den edozein informazio edo proposamen baliotsua.\n¨aholkularitza eta hezkuntza-indargarriei buruzko proposamenak, beharrezkoak direnean\n¨Akordio eta gorabeherei buruzko akta jasoko du. Txostena eta akta ikasketa-buruari emango dizkio.\nj) Tutoreak ikasleei eta gurasoei ebaluazioari buruzko informazioa idatziz emango die horretarako prestatutako buletinaz. Era berean, tutoreek informazio hori entregatuko diete gurasoei elkarrizketa bitartez. Etapa bukatzean ikasle eta gurasoei orientabide gisako aholkua sartuko da; tutoreak orientabide-zerbitzuaren aholkularitzaz proposatukoa.\nk) Ikasleen ebaluazioak amaitzean ikusitakoan, Zuzendaritza taldeak departamentuen bilera eta irakas-taldeen bidez irakas jardunaren ebaluazioa antolatuko du. Irakas jardunaldiaren analisia aprobetxatuko da eskasia esanguratsuak antzemateko eta egoki estimatzen diren neurriak hartzeko. Era berean, dagokienean tutoreek taldeen egoerak aztertuko dituzte eta mintegiek irakasgaien emaitzak, eta , bere kasuan, programazioak egoki ikusten diren neurriak proposatuz. Informazio hori irakasleen klaustroari jakinaraziko zaio, emaitzak eta antzemandako arazoak aztertzeko. Ikasketa-buruak Estola Kontseiluari ebaluazioaren emaitzen, atzemandako arazo orokorren eta hobetzeko proposamenen berri emango dio.\nl) Ikasturtea amaitzean Zuzendaritza-taldeak, ondokoak biltzen dituen Txosten bat egingo du: eskola-jardueren garapena eta ikasketen emaitzak, ikastetxearen funtzionamendua eta irakaslanen programa betetzea.\n3.4.2. Ebaluazioen erreklamaziorako arauak\nZuzendutako lan, froga eta ariketen berrikustea\n1.- Ikasleek eta, dagokionean, haien guraso edo legezko ordezkariek ikasleen errendimenduaren ebaluazioan eragina duten lan, proba eta ariketa guztiak ikusteko eskubidea izango dute, jadanik zuzenduta eta kalifikatuta daudenean, eta kopia bat jasotzeko eskubidea izango dute.\n2.- Ikasketa-buruak zehaztuko du kopien eskaeren prozedimendua, baina orokorki, ahoz eskatutakoei ahoz erantzungo zaie eta idatziz egindakoei, idatziz.\n3.- Zuzenketa ez da kalifikazio kualitatibo edo kuantitatibo hutsa izango, egindako akats edo hutsegiteak nabarmendu eta kalifikazioaren azalpen arrazoituak eman beharko baitira\nZatikako Ebaluazio eta kalifikazioen berrikustea\n1.- Ikasleek ahozko edo idatzizko erreklamazioa aurkeztu ahal izango dute ebaluazio-aldi bakoitzari dagozkion kalifikazioengatik, zuzenean edo tutorearen bidez.Dagokion irakasleak aurkezten zaizkion erreklamazio guztiak erantzun beharko ditu, ahoz edo idatziz, erreklamazioa aurkeztu zaion moduaren arabera.\n2.- Erabakian, kalifikazio negatiboa izanez gero, aurreko atalean aipatutako guztiaz gain,ezin izango da erabili ahozko froga edo ariketarik dokumentu batean gordeta ez badago.\n3.- Ikaslearen erreklamazioa onartuko ez balitz, didaktika-mintegiak esku hartzeko eskatu ahal izango du, ahoz edo idatziz, zuzenean edo tutorearen bidez. Didaktika-departamentuak proposatutako azterketa onartutako programazioarekin bat datorrela eta departamentuak adostutako irizpideak ondo ezarri direla egiaztatuko du, eta erreklamazioa aurkeztu duenari horren berri emango dio, ahoz edo idatziz, hark erreklamazioa egin duen modu berean.\n4.- Zatikako ebaluazioa tramite hutsa denez, ezin izango da kalifikazioaren kontra bestelako errekurtsorik aurkeztu, nahiz eta irakasleak departamentuaren irizpidearen kontra kalifikazio horri eutsi.Nolanahi ere, azken ebaluazioaren kontrako erreklamaziorik aurkeztuko balitz, irizpide hori aintzakotzat hartu beharko litzateke.\nKalifikazioak justifikatzen dituzten agirien kontserbazioa\n1.- Froga, lan eta ariketak ikusi ahal izateko irakasleek ikastetxean gorde beharko dituzte ikasturtean zehar eta gutxienez azken ebaluazioari berrikustea eskatzeko epea pasa eta hirugarren hilabeterarte.\n2.- Epe hori pasatuta apurtu edo ikasleei emateko aukera egongo da hauek kontutan hartzeko berrikusketarik eskatu ez bada.\n3.- Erreklamazio bat erabakitzeko beharrezko diren agiri edo ariketak gorde beharko dira hauei buruzko ebazpen administratibo edo judiziala posiblea bada.\nAzken kalifikazioei helegitea\n1. Azken kalifikazioak argitaratu baino lehenago irakasle bakoitzak, ikasketa-buruak erabakitako ordutegian, berrikuste saio bat deituko du. Saio honetan kalifikazioa esan eta ikaslearen adostasun edo ezadostasunezko esanak jasoko ditu; ondoren kalifikazioa mantendu edo berrikusi ahalko du.\n2. –Aurreko saioan ados egon ez diren ikasleak 48 orduko epea izango dute kalifikazioari buruzko erreklamazioak aurkezteko kalifikazioen jasotze formularen ostean Idatzi bat eman beharko dute idazkaritzan Ikasketa-buruari zuzenduta. Idatzi horretan erreklamatzen den kalifikazioa, ikasleak egokitzat joko zuen kalifikazioa eta horretarako dituen arrazoiak zehaztuko dira.\nIkasleak sartu ahal izango ditu bere garaian kontuan hartu ez ziren zatikako kalifikazioei egindako berrikuste eskaerak, azken emaitza determinatu badute.\n3. Ikasketa-buruak erreklamazioa didaktika-mintegiari bideratuko du. Didaktika-mintegiak proposatutako probak irakasgaiaren programazioarekin bat ote datozen eta adostutako ebaluazio-irizpideak ondo ezarri ote diren egiaztatuko du.Hartzen duen erabakia, irakasleak emandako kalifikazioaren aldekoa edo kontrakoa izan, gogoan hartu beharko da lehenagoko zatikako ebaluazioetan aurkeztutako erreklamazioetan egindako txostenean, halako erreklamaziorik egin bada behintzat\nBaldintza antzerakoetan dauden beste ikasleen kalifikazioak ere kontutan hartu beherako ditu\n4 Mintegiaren erabakia erreklamazioa egin eta bi egunetara eman beharko da idatziz.\nMintegi Didaktikoaren erabakiaren eraginak\n1- Departamentuak Ikasketa-buruari jakinaraziko dio bere erabakia eta honen berri emango dio ikasleari.\n2- Kalifikazioa zuzentzearen aldekoa izanez gero, zuzendariari esango dio dagokion akta zuzentzeko.\n3- Erabakia ezezkoa izanez gero ikasleak bere desadostasunean jarraituz gero, beste erreklamazio bat aurkez dezake idatziz zuzendariaren bitartez hezkuntza-administraziora bideratzeko, azpian doazen pausuak jarraituz.\na) Behin erreklamazioak ikastetxean ebatzita, ikasleek, haien guraso edo legezko tutoreek eta irakasleek, ados ez badaude, erreklamazio idatzia aurkeztu ahal izango dute Hezkuntzako Lurralde Ordezkaritzan, 7 egun naturaleko epean. Erreklamazio-idazkia ikastetxeko zuzendaritzaren bitartez aurkeztuko da.\nb) Zuzendariak, 7 egun naturaleko epean, Hezkuntzako Lurralde Ordezkaritzara bidaliko du erreklamazio-idazkia, agiri hauekin batera: erreklamaziogileak eskaini duen dokumentazioa, erreklamazioa eragin duten ariketa originalak, eta programazioa, eskatutako maila eta ebaluazio-irizpideak jasoko dituen departamentuaren dokumentazioa, ikastetxean garatutako erreklamazio-prozesuan sortu den dokumentazio guztiaz gain.\nc)Hezkuntzako Ikuskatzailetzaren txostena aztertu ondoren, Lurralde Ordezkaritzak ebazpena emango du, zazpi egun natural baino gehiago luzatuko ez den epean. Txostena taxutzeko orduan, Hezkuntzako Ikuskatzailetzak kontuan izango ditu Agindu hau, Ikastetxearen Curriculum Proiektua, dagokion arlo edo ikasgaiaren programazioa, jakitera eman diren eskuratu beharreko gutxieneko edukiak eta kalifikazio-irizpideak, ikaslearen ariketak, lanak, probak eta azterketak eta, beharrezkoa izanez gero, ikasle erreklamaziogileak eskatzen duen kalifikazio bera duten beste ikasle batzuenak.\nTxosten horretan, proba eta ariketa berriak egitea eta ikastetxeak argitara emandako kalifikazio-irizpideetan aurreikusitakoari lotzen ez zaizkion kalifikazioak aldatzea proposatu ahal izango du.\nd)Lurralde Ordezkaritzak ikastetxeko zuzendariaren bitartez jakinaraziko die ebazpena bai ikasleari bai kalifikazioaren erreklamazioa egin den arloko irakasleari zein taldeko irakasle-multzoari, 7 zazpi egun natural baino gehiago luzatuko ez den epean, Ikuskatzailetzaren txostena jasotzen denetik kontatzen hasita.\nHauetako instantzien batean aldaketarik balego aktan idatzi eta ikasleren espedientean idatziko da\n3.4.3. Errepikatzea eta maila igarotzeari buruzko arauak\na) Derrigorrezko Bigarren Hezkuntzako maila bakoitza amaitu ondoren, ikasleak hurrengo mailara igaroko diren ala ez erabakiko du irakasle-taldeak, ebaluazio-prozesuaren emaitzari erreparatuz. Ikasle-taldeetako irakasle guztiek osatuko dituzte irakasle-taldeak, eta erabakiak irakasle guztien artean hartuko dituzte; koordinazio-lanak irakasle-taldeetako tutoreek egingo dituzte.\nIkasleak hurrengo mailara igaroko dira ikasitako irakasgaien helburu eta gaitasunak lortu badituzte edo gehienez ere bi irakasgaitan ebaluazio negatiboa izan badute; hiru ikasgaitan edo gehiagotan ebaluazio negatiboa izan badute, aldiz, osorik errepikatu beharko dute dagokion maila. Salbuespen gisa, hiru irakasgaitan ebaluazio negatiboa duen ikasle bat hurrengo mailara igarotzeko erabakia har dezake irakasle-taldeak, beti ere irakasle-taldearen ustez ikasgai horien izaera dela-eta, ikasleak hurrengo ikasturtea arrakastaz egiteko arazorik izango ez badu, errekuperatzeko aukera egokiak baditu eta hurrengo ikasturtera igarotzea ikaslearen bilakaera akademikoaren onerako bada.\nb) Hurrengo mailara iragotzeari eta titulazioari begira, gainditu gabeko ikasgaiak zenbaterakoan kontuan hartuko dira bai dagokion ikasturteko ikasgaiak bai aurreko ikasturteetakoak. Horri dagokionez, Biologia eta Geologia, batetik, eta Fisika eta Kimika, bestetik, elkarrekin joango dira.\nIkasgai guztiak gainditu gabe hurrengo ikasturtera igarotzen direnek, ikaskuntza-prozesua indartze aldera irakasle-taldeak ezarriko duen programa egin beharko dute ikasi gabekoa ikasteko, eta programa horri dagokion ebaluazioa gainditu beharko dute.\nc) Derrigorrezko Bigarren Hezkuntzan, hurrengo mailara igarotzen ez diren ikasleek urtebete gehiago eman beharko dute maila berean, edo hezkuntza-arloko berariazko esku-hartze proiektu batean sartu beharko dute, gainditu gabeko maila Derrigorrezko Bigarren Hezkuntzako lehen maila bada.\nNeurri horiek hartuta, berariazko plan bat egin beharko da ikasle bakoitzarentzat, aurreko ikasturtean hautemandako zailtasunak gainditzera bideratua. Hezkuntza, Unibertsitate eta Ikerketa Sailak araututako jarraibideak betez antolatuko dute ikastetxeek plan hori. Ikasleak behin bakarrik errepika dezake du maila bera, eta gehienez birritan Derrigorrezko Bigarren Hezkuntzan. Salbuespen gisa, laugarren maila bigarren aldiz errepikatu ahal izango da, aurrez Derrigorrezko Bigarren Hezkuntzan beste mailarik errepikatu ez bada.\nd) Curriculum Desberdineko Programa amaituta, ikasleren batek ez baditu Derrigorrezko Bigarren Hezkuntzako Graduatu Titulua eskuratzeko baldintzak bete eta adinari buruzko baldintza orokorrak betetzen baditu, urtebete gehiagoz jarraitu ahal izango du programa horretan.\ne) Ikasleak bigarren errepikapena Derrigorrezko Bigarren Hezkuntzako azken mailan egin behar badu, urtebetez luzatu ahal izango da urriaren 16ko 175/2007 Dekretuaren 32.3 artikuluak araututako adin-muga; horretarako, baina, irakasle-taldeak iritzi beharko dio ikasleak Derrigorrezko Bigarren Hezkuntzako Graduatu Titulua eskuratu dezakeela, haren jarrera eta asmoei erreparatuz.\nf) Maila errepikatu ondoren, Derrigorrezko Bigarren Hezkuntzako ikasleak ez baditu betetzen hurrengo mailara igarotzeko baldintzak, irakasle-taldeak, orientazio-taldeak aholkatuta eta familiarekin hitz egin ondoren, dauden aukeren artean erabakia hartuko du, beti ere ikaslearen premiei erreparatuta:\nf.1) Ikasleak lehen maila egin badu, bigarren mailara igarotzea erabakiko da, heziketa indartzeko neurriak hartuz edo, bestela, hezkuntza-arloko berariazko esku-hartze proiektu batean txertatzea.\nf.2) Ikasleak bigarren maila egin badu, hauen artean aukeratuko da: hirugarren mailara igarotzea, Hasierako Lanbide Prestakuntzako Programa batera igarotzea, edo bi ikasturteko Curriculum Desberdineko Programa batean sartzea. Azken bi aukeretako bat hautatuz gero, ikasleak 15 urte beteak izan beharko ditu ikasturtea hasten den urte naturalean.\nf.3) Ikasleak hirugarren maila egin badu, hauen artean aukeratuko da: laugarren mailara igarotzea, Hasierako Lanbide Prestakuntzako Programa batera igarotzea, edo Curriculum Desberdineko Programa batean sartzea.\ng).– Hezkuntza-premia bereziak dituzten ikasleen kasuan, haiei dagozkien jarduera-planek curriculuma arlo edo ikasgai batzuetan egokitzen badute, hurrengo mailara igarotzeko irizpideak plan horrek onartutakoak izango dira.\nh).– Gurasoek edo tutoreek parte hartu eta babestu egin behar dute beren seme-alaben edo tutoretzapekoen hezkuntza-prozesua, jakin behar dute zein erabaki hartu diren ebaluazioaren eta hurrengo mailara igarotzearen inguruan, eta lagundu egin behar dute ikasleek hezkuntzan aurrera egiteko ikastetxeek hartzen dituzten laguntza- edota indartze-neurriak betetzen.\n© Berriz BHI


Kulturaren «heriotza epaiaren» aurkako elkarretaratzeak egin dituzte | Kultura | Berria\nKulturaren «heriotza epaiaren» aurkako elkarretaratzeak egin dituzte\nHegoaldeko lau hiriburuetan bildu dira sortzaileak, izurriak kultur aurrekontuetan eragingo duen murrizketa, eta lehenagotik ere pairatzen duten egoera salatzeko.\n«Gora arte rupestrea; Fuck off [utikan] online», eskuz eginiko txartela hartuta atera da kalera sortzaile bat Gasteizen. SOS Kultura plataformak elkarretaratzeak egin ditu Hegoaldeko lau hiriburuetan, kultur aurrekontuetan espero dituzten «murrizketa handiak» salatzeko, murrizketa horiek «heriotza epaia» izan daitezkeelako kultura sarearentzat.\nItziar Ituño aktoreak irakurri du mezua Bilboko Arriaga antzokiaren aurrean eginiko elkarretaratzean. 2008ko krisiak kulturaren alorrari eman zion kolpea ekarri du gogora, eta, orain, konfinamenduak eragindakoak Euskal Herrian egiten den kulturaren azkena ekar dezakeela ohartarazi du. Maskor baten soinuarekin parekatu du gerta daitekeena: «Entzuten duguna itsasoa dela pentsatzea oso poetikoa izan badaiteke ere, dagoeneko ez dagoen izaki baten falta entzuten da». Kulturazaleei eskatu die sortzaileak bertan behera ez uzteko. «Berehala itzuli nahi dugu».\nIruñean, Udaletxearen aurrean bildu dira sortzaileak, Donostian, Bulebarrean, eta, Gasteizen, Andre Mari Zuriaren plazan.\n«Guretzat ez badago lanik, ez da egongo inorentzat kulturarik», adierazi dute Donostian, pankarta baten bidez. Jon Maia Soria bertsolariak bertsotan jarri du aldarrikapena: «Guk ez dugu nahi munduan iraun, baizik eta mundua aldatu».\n«Kultura gara; arriskuan gaude», esan du Iruñean El Drogas musikariak. «Ez da murrizketarako unea, baizik eta mundu hobea eraikitzekoa». Euritakoak protagonista eduki dituen ikuskizun bat paratu dute plazan.\nSOS Kultura plataformakoek esan dutenez protestak ez die alarma egoerak sortutako zailtasunei soilik erantzun nahi; «lehendik ere ezarrita zegoen prekaritatea» ere salatu nahi dute. Salatu dutenez, ez dute sentitzen erakunde publikoek kulturarentzat «benetako konponbiderik» eskaintzen dutenik.


Lortu % 1eko errentagarritasuna zure aurrezkientzat - Ekonomiaren KZ\nLortu % 1eko errentagarritasuna zure aurrezkientzat\nGordailuetako diruak gora egiten jarraitzen du. 974.000 milioi euro ingurukoa da, Espainiako Bankuaren martxoko azken datuen arabera. Zifra duela urtebete baino % 5,5 handiagoa da. Espainiarrek konfiantza izaten jarraitzen dute arriskurik gabeko aurrezki-produktu horretan, gaur egun % 1etik gorako errentagarritasuna eskaintzen baitu kasurik onenean. Inflazio handia ( % 8,4) haustea lortzen ez duten arren, erosteko ahalmenaren galera leuntzea ahalbidetzen dute.\nGaur egun, atzerriko bankuetan soilik aurki daitezke % 1eko edo gehiagoko ordainsariak Raisin plataformaren bidez, % 100 online. Erakunde laguntzaile batzuek, hala nola Banco Progettok edo Haitongek, igoera txikiak egin dituzte interesetan azken asteotan. Merkatuak dagoeneko deskontatu du Europako Banku Zentralaren (EBZ) interes-tasa ofizialen igoera uda honetan. Hala eta guztiz ere, eta zor subiranoaren errentagarritasuna indartsu igo den arren, adituek ohartarazi dute gordailuek, salbuespenak salbuespen, denbora beharko dutela tasen gorakada ordainsarietara eramateko.\n“Urte hasieratik ikusi dugu gure banku laguntzaileetako batzuek beren produktu ezagunenen interes-tasak handitu dituztela, Espainiako merkatuan likidezia erakartzeko. Epe luzeenak igo egin dira, baina urte bateko eta biko eskaintzak ere igo egin direla ikusi dugu gure plataforman “, adierazi du Mónica Pina Raisin Españako zuzendari nagusiak, eta” igoera horiek bankuen likidezia-premien ondorio “direla adierazi du.\nUne honetan, Italiako Banco Progetto da merkatuko gordailurik errentagarriena merkaturatzen duena, 36 hilabeterako % 1,30eko TAE interesarekin 10.000 eurotik aurrera. Kopuru horrekin, hiru urteren buruan 390 euro gordin lortuko lirateke. 30.000 euro inbertituz gero, errentagarritasuna 1.170 eurora iritsiko litzateke, eta 75.000 euroren truke 2.925 euro irabaziko lirateke. Italian ez zaie atxikipen fiskalik egiten herrialdean bizi ez direnei. 24 hilabeteko epean, EATaren % 1,21 ordaintzen du. Bi aldi horietarako, erakundeak errentagarritasuna oinarrizko 10 puntutan igo du berriki.\nPrivatbankak, Eslovakiakoak, 36 eta 48 hilabeterako EAT % 1,23 ematen du, 60 hilabeterako EAT % 1,22 eta 24 hilabeterako EAT % 1,14. Gutxienez 5.000 euro behar dira.\nBestalde, Younited banku frantsesak epe finkoa du: 2.000 eurotik 36 hilabetera, % 1,18ra UTB, eta 24 hilabetera, % 1era.\nHaitong portugaldarrak % 1,16ko errenta du 36 hilabeteko epean. 24 hilabeteren kasuan, interesa % 1,07tik % 1,11ra igo da. Gordailu horiek kontratatzeko gutxienez 10.000 euro behar dira.\nJ & T Bankak (Txekiar Errepublika) 36 hilabeterako % 1,14 eskaintzen du, 30 hilabeterako % 1,09 TAE eta 24 hilabeterako % 1,04 TAE, hau ere 10.000 eurotik gora.\nItaliako Banca Sistema erakundeak EATaren % 1,14 ematen du, baina epe luzera, 120 hilabetera, 5.000 eurotik gora bada ere.\nBlueOr Bankek (Letonia) % 1,10eko epe finkoa du 36 hilabeterako. Euro bakarra behar da gordailu hau kontratatzeko. Eta CKV belgikarrak % 1 ematen du, epe ertain zein luzera, 5.000 eurotik aurrera.\nErakunde horiek guztiek beren herrialdeetako Gordailuak Bermatzeko Funtsen babesa dute, eta horiek 100.000 euro ere estaltzen dituzte bezero eta banku bakoitzeko.\nEspainian, epe finkoko gordailuen batez besteko interesak % 0,01 dira urtebetera arte, % 0,22 urtebetetik bi urtera bitarte, eta % 0,04 bi urtetik gora. Adituek ia ez dute ikusten errentagarritasunen hobekuntzarik epe laburrean, baina zertxobait erakargarriagoak izaten hasiko dira tasa zuzentzaileak mailaz maila igotzen diren heinean. Uste dute, eskaintza puntualak izan ezik, ez dela aldaketa esanguratsurik ikusiko 2023a baino lehen.\n“Lehen zantzuak epe luzeko tasetan ikusten ari gara, baina ez dugu nahitaez igoera handirik ikusiko, % -0,5eko gordailu-tasatik abiatzen baikara eta tasak 10 urtez baxu egon baitira”, adierazi du Pinak.\nAfiko (Nazioarteko Finantza Analistak) banku-arloko Marta Albernik eta María Rodriguezek diotenez, bankuek ez dute likidezia-arazorik, ez bakarrik EBZrekin egindako finantzaketa-eragiketei esker, baita pandemian gordailuak handitzeari esker ere; horrenbestez, “Ezin da aurreikusi sistemaren likidezia tentsionatuko denik, pasiboaren aldetik prezioen lehia gogortuko duenik”.\nBere ustez, “Tasen igoera gordailuetara eramatea aktiboa jasaten ari dena baino motelagoa izan liteke”, azken hilabeteetan hipoteka-segmentuan etxebizitza izateko lehia handia baitago. Azaldu dutenez, kurbaren gorakada gordailuen ordainketa-tasetara azkar eramateak tasen igoerak hipotekek banku-marjinetan duten eragin positiboa mugatuko luke.\n← Estatuko industri produkzioa % 1,1 hazi da martxoan\nMendekotasun energetikoak eragotzi egiten dio EBri Errusiako petrolio gordinaren enbargoari buruzko akordioa ixtea →\nNola lortu bezeroek berriro gure hotelean ostatu hartzea?


Astelenaste148 - Restaurante en la Parte Vieja de Donostia - San Sebastián\nLihoa eta mahai-zapiak funtsezkoak izan dira Euskal Herriko zazpi probintzietako kultura gastronomikoan, ekonomikoan eta sozialean. Hortik sortua da Astelehenaren sinbologia: astelehena, lanegunetatik lehena euskal sukaldaritza tradizionala dastatzeko, sormen handiko egile ukituarekin prestatua, Josper labean, egur-ikatzez zapore bereizgarri hori har dezan.\nHori guztia Donostiaren erdi-erdian, Konstituzio plaza mitikoan ipini duen terraza bikain batekin. Handik ibili ohi zen duela hamarkada batzuk Mikel Laboa abeslaria, bere konposizio abangoardistetan pentsatzen ziharduen bitartean.\nOrain, gure taberna/jatetxean entzun ohi diren abestiak dira, pintxo eta errazio tradizionalak janez gozatzen ari garen bitartean, mahairen batean eserita, barran zutik edo bertan janaria prestatzen behatzen ari garenean.\n148an gaude zure zain. Deitu iezaguzu eta erreserbatu mahai bat. Gogoan izan terrazan edo jatetxearen barruan gozatu ahal izango duzula gure gastronomia bikainaz. Guri deitu eta non nahi duzun esan, besterik gabe.


ABIAN PROZESUAREN EZTABAIDARAKO TXOSTENA AURKEZTU DU EZKER ABERTZALEAK\nData: otsailak 11, 2016\nZutik Euskal Herria-ren estrategiaren "potentzialtasun osoa askatzea" du helburu, mugimendu independentista "sendoa" sustatuta.\nHiruna batzar egingo dira herriz herri eta behin betiko txostena prozesuaren amaieran osatuko da.\nBaztanen egun hauetan izanen dira:\nMartxoaren 5a: Balantzea eta testuingurua. Tesi nagusiaren baliagarritasuna erabakiko da—txostena bozkatuta—.\nMartxoaren 19a: Txosteneko bortz puntuak zehaztu, eta estrategia garatzeaz aritzeko. Ekarpenak eta proposamen alternatiboak egiteko aukera egonen da.\nApirilaren 16a: Batzar erabakigarria. Zuzenketak hor bozkatuko dira.


"Bi krisi ditugu: positiboa herrialde arabiarretan eta negatiboa Europan" | Mundua | Berria.info\nAsteazkena, 2013ko maiatzak 22 - 09:26\nSAMI NAIR (POLITOLOGOA)\n"Bi krisi ditugu: positiboa herrialde arabiarretan eta negatiboa Europan"\nEuroparen immigrazio politika aurrerakoien ideologoa da irakasle, politikari eta eurodiputatu ohia. 'Norantz doa arabiar iraultza?' hitzaldia emango du gaur Donostian, Mariano Ferrerrek aurkeztuta. (Gaur BERRIAn argitaratu den elkarrizketaren bertsio luzea da hau).\nEdu Lartzanguren 2012-05-17 - 09:53:58\nSami Nair (Tlemcen, Aljeria, 1946) pentsalari, politologo eta soziologo frantsesa da. Lionel Jospinen gobernuaren aholkularia izan zen 1999. urtera arte, immigrazio kontuetan. Europako legebiltzarkidea izan zen 2004. urtean. Azken boladan Centro Mediterraneo Andalusi erakundea zuzentzen du Sevillako (Espainia) Pablo de Olavide Unibertsitatean. Norantz doa arabiar iraultza? Hitzaldia emango du gaur, 19:30ean, Donostiako San Telmo museoan.\nArabiar iraultzaren norabideaz hitz egin daiteke, horren herrialde, mugimendu eta egoera ezberdinak izanda?\nBai, bistan da oso mugimendu ezberdinak dira, baina badago oinarrizko norabide bat: aldaketa izan duten herrialde guztiek bide demokratikoa hartu dute. Arazoa da jakitea demokraziak arrakasta izango ote duen, eta zer motako demokrazia izango den herrialdeotan. Norabide orokorra da, beraz. Mugimendu iraultzaileek arrakasta izan duten herrialdetan zein oraindik gerra zibilan murgilduta daudenetan —Siria, kasu— arazo nagusia demokraziarena da. Iraultza horien guztien ezaugarri nagusia da sistema demokratiko bat bilatzea, 60-70 urte estatuaren absolutismoaren eta diktaduta militar, polizial eta burokratikoen ondoren. Zer demokrazia mota? da galdera.\nErantzuna ezingo da berdina izan Tunisian, Egipton edo Sirian. Zertan bereiziko dira?\nAntzekotasunak egongo dira; bada leku guztietan nagusituko den estandar demokratiko bat: aniztasun politikoa, adierazpen eta antolakuntza askatasuna. Ez dakigu erlijio askatasunera helduko diren, hori arazo handi bat da. Baina, aniztasun politikorantz joango dira, eta hori oinarrituko da gizarteak estatuarekiko izango duen gero eta autonomia handiagoan. Ezaugarri horiek partekatuko dituzte Tunisian, Marokon zein Sirian.\nHara non, Aljeria utzi duzu kanpoan, han jaio bazinen ere. Zergatik da ezberdina Aljeriako kasua?\nOso ezaugarri bereziak ditu herrialde horrek. Izan ere, iraultza han hasi zen benetan, aspaldi, 1990. urtean, Salbaziorako Fronte Islamikoak hauteskundeak irabazi zituenean. Garaipen horren kontra estatu kolpea jo zuten, islamistek Aljeriako gizartea eta estatua islamdatu nahi zutelako. Gerra zibil ikaragarria piztu zen ondoren, 200-300 mila pertsona hil ziren horretan. Harez geroztik, gerra zibilaren mehatxupean dago, hainbat eskualdetan behintzat. Islamistak sistema politikoan sartzeko arazoak handi samarrak dira. Herrialde honetan, Tunisiako matxinada hasi baino bi hilabete aurretik, Konstantina eskualdea altxatu zen. Aljeriako erregimenak kontzesio handiak egin zituen, eta gauza izan zen sua itzaltzeko, natur baliabide handiak dituelako eta gauza delako baztertutako taldeen gizarte erreibindikazioak asebetetzeko. Horrek ez du, haatik, arazoa konpondu. Joan zen igandeko Legebiltzarrerako hauteskundeetan populazioaren ia erdiak abstentziora jo du, eta ez da bozketa gardena izan, antza. Askapen Nazionalerako Fronteak irabazi du horren ondorioz, hau da, alderdi nazionalista izandakoa, gaur neoislamistatzat har daitekeena, nazionalislamismoa defendatzen baitu. Ez dago Tunisian edo Egipton bezalako arriskurik gerra zibila izateko, sistema ireki egin delako politikoki. 2000. urtearen amaieran alderdi politiko guztiak legeztatu zituzten, salafistak izan ezik. Gaur 62 alderdi baino gehiago daude. Beste arrazoi bat dago azaltzeko Aljerian matxinadari dioten beldurra: Frantziaren kontrako gerran 600 mila pertsona hil ziren eta gerra zibilean lehen aipatu dudan kopurua. Trauma horren ondoren, aljeriarrek bitan pentsatzen dute indarkeriari ekin aurretik.\nEuropan islamistak muturreko jarrerekin identifikatzen dira, baina aditu batzuk diote islamista gehienak Europako demokrazia kristauaren parekoak direla. Egia al da hori?\nHori arazo bat da. Ezin diogu erantzun galderari, ez dugulako orain arte izan esperientzia islamista kontserbadorea sistema demokratiko batean herrialde hauetan. Demokrazia kristauaren esperientzia soilik Italian eta Alemanian planteatu zen benetan. Espainian, Frantzian eta Ingalaterran beste esperientzia batzuk dituzte. Italian eta Alemanian Bigarren Mundu gerraren ondoren hasi ziren esperientzia horrekin, hau da, hondamendi baten ondoren, eta sistema demokratiko batean, Mendebaldeak eta AEBek babestuta. Arau demokratikoen errespetua eskatzen zien horiek. Alemaniako sistema federala, esaterako, Europak eta, batez ere, AEBk inposaturiko sistema da, alemaniarrei estatu-nazio tradizionala eraikitzea galarazteko. Nazioarteko sistemak ahalbidetu zuen, beraz, demokrazia-kristauaren esperientzia. Funtzionatu du; ez dut esango ondo funtzionatu duela, baina funtzionatu du, Alemanian Italian baino hobeto. Herrialde arabiarretan, ordea, ez dugu halako esperientziarik. Orain arte esperientzia nazionalista, sozialista, ezkerrekoa izan dugu, 1950-70ko amaierako nazionalismo antiinperialistekin. Erregimen ia laikoak ziren, sekularrak, iraultzaileak, estatu ahalguztidunean oinarrituta, alderdi bakarreko sistemarekin. Ondoren, beste erregimen mota izan dugu: autoritarioak eta absolutistak, beti ere, baina neoliberalismoaren jarraitzaile sutsuak. Horrek ustelkeria ekarri du, eta klase batzuk populazioa erabat menpean izatea. Erregimen horiek erlijioarekin jolastu dute, Estatu islamismoa ordezkatu nahi izan dute, Tunisian, Aljerian zein Egipton. Orain hirugarren fasea dugu, behintzat iraultza demokratikoak arrakasta izaniko herrialdetan. Lehen aldiz, bi islamismo mota ikusten ditugu: oso kontserbadorea alde batetik, Ennahda (Pizkundea, arabieraz) alderdia Tunisian edo Marokon, eta Anaia Musulmanak Egipton. Bestalde, eskuin muturreko salafistak. Azken hauek Europako 1930eko hamarkadako mugimendu faxisten praktika bera dute: autoritarioak dira, alderdi aniztasuna arbuiatzen dute, ultraerlijiosoak dira, gizartearen ohiturak kontrolatu nahi dituzte... Bi horien aurrean, indar demokratikoak daude, baina gutxi garatuta daude eta ez dute herria ordezkatzen. Herrialdeotan benetako galdera hau da: posible al da demokrazia islamikoa?\nAlde polikoaz gain, krisi ekonomikoak ere eragin handia izan du herrialde arabiarretako iraultzetan. Norainokoa?\nAlde ekonomikoa garrantzitsuena izan da. Horregatik bi gauza gertatu dira: botere absolutistak hondoratu egin dira eta islamistek hauteskunde legislatibo demokratikoak irabazi dituzte. Ustelkeriaren erregimenak ziren, eta populazioaren zati gero eta handiagoak baztertzen zituzten, gero eta gehiago. Azken urteotan ez dira soilik nekazari txiroak, langileak eta klase ertain-baxuko gazteak baztertu sistema ekonomikotik, baita klase ertainak ere, eta Tunisian, klase ertain-altuak. Familia batzuk kontrolatzen zuten Estatua, poliziaren boterean oinarrituta Tunisian, eta polizia-armadaren boterean Egipton. Aski izan da ustelkeriaren kontrako txinparta piztea mendi osoa erretzeko. Horrek ere islamisten garaipena azaltzen du, klase baxuek ez zutelako ordezkapenik sistema politikoan. Herri xumea lurrazpiko ekonomiaz bizi da, nagusiki, legerik gabe eta bizimodu penagarrian. Aberats bat herrialde hauetan, Europan baino askoz aberatsagoa da. Herri baztertuak lehen aldiz aukeratu ahal izan zuen bere ordezkariak, hauteskundeak egin zirenean, eta islamistak aukeratu zituen, hauek lan handia egin zutelako txiroenak laguntzen azken 20 urteotan, eta diktaduraren tortura eta kartzelen biktima nagusiak zirelako. Baina badakigu alderdi islamistak antolatu guztiak, herrialde arabiarretan, guztiz sartuta daudela ustelkerian, eta lurrazpiko ekonomia kontrolatzen dutela.\nMediterraneoko urak harrotuta dabiltza azken bolada honetan, baina bi itsasbazterretan. Deskribatu duzun egoera honen ispiluko irudia da Europako hegoaldean gertatzen ari dena?\nEz da soilik hegoaldeko herrialdearen kontua, baizik eta Europa osoarena. Oso erraza da errua Grezia, Espainia, Portugal eta Italiari bizkarreratzea, baina errua Europako Iparraldeko herrialdeena da. Frantzia eta Alemania dira gertatzen ari denaren erantzule nagusiak. Europa irtenbiderik gabeko atakan sartu dute, Europa kudeatu nahi izan dutelako multinazional handien interesen arabera, eta bi herrialde nagusion interesei jarraiki. Bi krisi ditugu, positiboa hegoaldean eta negatiboa iparraldean. Herrialde arabiarretan, ziurrenera, jaiotza krisia da: haur bat jaio berri da eta oihuka ari da. Ez dakigu zer esne mota eman behar diogun, eta ez dakigu nola garatuko den. Baina demokraziarako jaiotzearen krisia da, horrek dituen arrisku guztiekin. Europan, ordea, krisi negatiboa dugu, austeritate neurri politikoek sortu dutelako, Alemaniak eta Frantziak indarrean jarritakoak, Europako iparraldeko zein hegoaldeko herriei ordainarazteko eurek eragindako krisiaren kostuak. 2008ko krisiaren ondoren bi irtenbide zeuden: gorantzako irtenbidea, hazkuntza bultzatzen, Obamak AEBetan egin duen bezala. Eta beherantzako irtenbidea, heriotzarantz, austeritate gehiagorekin, azken 50 urteotako gizarte ondasunak suntsitzen. Bigarren Mundu Gerrako amesgaiztotik ateratzeko eta Europa berriz altxatzeko sorturiko sistema guztia suntsitzen ari gara Merkel andereak eta Sarkozy jaunak ezarritako politikekin. Frantzian aldatu egin da egoera, zorionez.\nBadirudi datozen asteotan aurrez-aurrekoa ikusiko dugula François Hollande Frantziako presidente berriaren eta Alemaniako Merkelen artean. Norabidea aldatuko du batzuk espero duten talka honek?\nAlemaniak amore emango duela uste dut, ezin duelako Frantziarik gabe ezer egin. Alemania erraldoi bat da, baina oinak Frantziako lurrean ditu harrapatuta. Frantziarik gabe Alemania erraldoi ekonomikoa izan daiteke, baina eginkizun politikoa galduko du. Alemaniak ezin du onartu krisi ekonomiko bat Frantzian. Ikusi beharko dugu Hollandek bere jarrerari tinko eutsiko ote dion. Datorren asteazkenean bilera egingo dute Bruselan, eta Hollandek esan du dagoeneko ez duela onartuko Grezia edo beste herrialderik eurotik ateratzea. Euroaren inguruko politika aldatu beharko dela, herrialdeok Europan jarrai dezaten. Horrez gain, egitura funtsak erabili behar dira herrialdeoi laguntzeko, Europan diru asko dagoelako. Aurrekontu politika malgutu behar da, lan baldintzei eutsi, eta, batez ere, zorra denon artean ordaindu, Eurobonoen bitartez, krisitik era positiboan ateratzeko. Ez dakit Hollandek eutsiko dion, baina badakit krisiak luze iraungo duela.\nMerkel ere hauteskundeak galtzen ari da, landez-land. Azkenean, soilik Mariano Raxoi geratuko da Merkelek aginduriko politikak zintzo-zintzo jarraitzen, Alemanian ere alboratzen dituztenean?\nZiklo berria irekitzen ari dela uste dut, eta Raxoi paradoxa da horretan. Grezian, Italian, Frantzian eta Alemanian beste ziklo sozialdemokrata bat zabalduko dela argi dago. Jakin beharko dugu, ordea, Alemaniako sozialdemokratak ziklo horretan argi sartuko ote diren eta beste politika aukera bultzatuko duten, edo, hauteskundeak ondo irabazten ez badituzte, koalizio handi bat osatuko ote duten Merkelen alderdiarekin. Hori oso txarra litzateke Europako ezkerreko beste alderdientzat. Espainian, berriz, arazo bereziak daude, batez ere krisia 2007-8. urtetik kudeatzeko harturiko erabakiengatik. Politikari batzuk erantzukizun pertsonala dute PSOEren porrotan.


Legezko Aviso / Pribatutasuna | DIMAN Electrónica\nDISEINUA ETA ALDAKETAK\nLegezko Aviso / Pribatutasuna\nEn compliment de l’article 10 de la Llei 34/2002, d’11 de juliol, de Serveis de la Societat de la Informació i Comerç Electrònic (LSSICE) s’exposen a continuació les dades identificatives de l’empresa. Aquest espai web pertany a l’empresa DIMAN ELECTRÒNICA SCP amb NIF ESJ60528296 i aquestes dades de contacte.\nDe conformitat amb la Llei Orgànica 15/1999, de 13 de desembre, de protecció de dades de caràcter personal (LOPD), eta bere erregulazioa, Errege Dekretuak onartutako 1720/2007, de 21 de desembre, zuk emandako informazio pertsonala, eta hori ezin dutelako gurekin harreman lor horiek fitxategi batean gordeko ordena kudeatu eta kontrolatzen e ineskaini ls zerbitzuak.\nThe’ Erabiltzaile, beren informazio pertsonala libreki eskainiz onartzen, da Elektronika eratorritako helburuetarako zein dute emandako ziren egilea da. Baina zenbait berme daude eta betebeharra edozein aldaketa jakinarazteko bere gain hartzen.\nZure datuak betetzea birbidaliko daiteke legezko betebeharrak eta / edo kontratuak existitzen dezake.\nBere aldetik, Elektronika bermerik zerbitzariari s'emmagatzenaran sortutako eta prozesatzeko datu pertsonalak beharrezko segurtasun neurriak aldatzea eragozteko izan, galera, eta prozesatzeko edo baimenik gabe datuak sartzeko. Efektu hori lortzeko, erabiltzaileari jakinaraziko zaio emaileak duten dagozkion datuak eskuratu ahal autentifikazio sarbide kontrol ondorioetarako.\nWeb zerbitzariak automatikoki detektatzeko erabiltzaileak erabilitako IP helbidea eta domeinu-izena. IP helbide bat zenbaki bat automatikoki ordenagailu bat esleitzen denean, Internetera konektatuta dago. Informazio hori guztia behar bezala grabatu fitxategia zerbitzari jarduera batean grabatzen eta ondorengo datuen tratamenduari ordenan estatistikoki orri inpresioak kopurua neurtzeko aukera ematen, Web zerbitzuak bisitak, Bisita ordena, sarguneak, eta abar.\nIgualment es garanteix expressament als usuaris que les seves dades personals no seran cedides en cap cas a tercers sense sol·licitud de previ consentiment exprés, informat i inequívoc, esleipen espezifikoak.\nCookieak erabiltzeari. Cookie bat da zure ordenagailuan deskargatu zenbait webgune sartzeko fitxategia da. Cookieak webgune bat baimendu, beste gauza batzuen artean, emmagatzenar eta erabiltzaile baten nabigazio ohiturak edo zure ordenagailuari buruzko informazioa eskuratu.\nCookie horiek bildutako datuak baimendu, besteen ester, hizkuntzaren aukeraketa edo sessió.Un behin tratatu guk edo hirugarrenek gogoratu, baimendu erabiltzaileen kopurua zenbatzea digu eta, horrela, neurtu eta aztertu estatistikoki eskaintzen dituen zerbitzuak erabiltzen duten. Hori guztia ordenean zerbitzuak eskaintzen ditugu hobetzeko.\nJasan dezakete, Instalatutako bloke edo cookieak zure ordenagailuan ezabatu zure nabigatzailearen aukerak ezarpena zure ordenagailuan erabiltzeko egindako.\nEz baduzu cookieak onartzen!, Baliteke webgunean behar bezala ez funtzionatzea. Arakatu jarraitzen baduzu, kontuan hartu bere erabilera onartuz.\nErabiltzaileak sarbide eskubideak izango dituzte, oposizioko, rectificació i cancel·lació de les dades, aitortzen artikuluak 15 arte 17 LOPD. Eskubide hauek gauzatu ahal izango dira, eratorritako elektronikoak idatziz bai mail edo posta elektronikoaren bidez egindako (dades de contacte).\nDIMAN Electrònica © 2022. Eskubide guztiak erreserbatuta.\nNork eginda WordPress eta WordPress Theme Artisteer sortu.


Sprilur-ek 25 urte bete ditu 27.111 langile eta 2.163 enpresarekin, eta arreta jarrita garapen jasangarrian eta enpresa-guneen leheneratzean - SPRI\n122 enpresa-gune kudeatu ditu, eta babestu egin ditu ekimen estrategikoen ezarpena, lurzoruen deskontaminazioa, kaltetutako eremuen suspertzea eta eraikin industrialen leheneratze eta birgaitzea.\n1.064 milioi euroko inbertsio historiko bat eginez, 122 enpresa-gune kudeatu ditu, eta une honetan badira euretan 27.211 langile enplegatzen dituzten 2.163 enpresa.\n1995az geroztik, Sprilur-ek babestu egin ditu ekimen estrategikoen ezarpena, lurzoruen deskontaminazioa, kaltetutako eremuen suspertzea eta eraikin industrialen leheneratze eta birgaitzea.\n2000. urterako, enpresa-guneak handitzeko 58 ekintza zeuden martxan EAEn. Eusko Jaurlaritzak diseinatutako Politika Industrialeko Planak bultzatzeko xedez, Sprilur Kaltetutako Eremuen Suspertze prozesuetan parte hartzen hasi zen. Euskadi 2003 Planak suspertze arloko lehentasunezko bere helburuen artean sartu zituen Nerbioiren Ibar Ezkerreko lau proiektu (Barakaldo, Erandio, Portugalete eta Ortuella) eta Pasaiako Badiako beste zazpi (Errenteria, Oiartzun, Pasaia eta Irun).


"Nicolas Guerendiain" Irungo Errepublikarrak - Red Comète 2009\nRed Comète 2009\nRed Comète, 2009ko irailak 11, 12 eta 13\nIRUN. DV. Nicolás Guerendiain Irungo Elkarte Errepublikarrak atxikimendua adierazten du Red Comètek zazpi urtetik behin antolatzen duen martxarekiko. Ibilaldi hori 1941 eta 1945 bitartean izan zen izen bereko erakunde klandestinoa omentzeko egiten da; hain zuzen ere, erakunde horren helburua zen lurralde nazian erortzen ziren pilotu aliatuak antzeman eta lekualdatzea, salbatu eta beren herrialdeetara itzul zitezen\nII. Mundu Gerraren urteetan, Euskal Herriko muga hautatu zuten Madrilen zeuden zerbitzu eta enbaxada aliatuek mantentzen zituzten nazien aurkako hainbat erakunde klandestinok, erresistentziakoak izanik jazarpenetik ihes zebiltzanak salbu jarri eta aliatuen aldera itzul zitezen. Red Comète erakundea espezializatua zegoen Londonetik aterata Alemaniako helburu estrategikoak edo Europa okupatukoak bonbardatzen zituzten hegazkinlari aliatuak jasotzen. Red Comète urtetan ibili zen hegazkinlari horiek jasotzen boteak izaten ziren lekuetan.\nIbilaldi hau duela zazpi urte antolatu zuten Red Cometéko kide zaharrek, Urdaburu Mendi Elkartearekin batera, Bigarren Mundu Gerran Ziburutik Errenteriara, Bidasoa zeharkatuz, sareko iheslariekin eta kideekin oinez egiten zuten ibilaldia egiteko\nRed Comèteko zeharkaldia\nHilaren 12 eta 13an, 10. Ibilaldia egin da, Dedé de Jongh belgikarrak sortu zuen Red Comete izenean, 2. Mundu Gerran alemaniarrek okupatutako lurraldeetan boteak izan ziren hegazkinetako hegazkinlarien bizitza salbatzeko borrokatu eta beren bizitza sakrifikatu zuten haien guztien oroimenez eta aitortzaz.\nHilaren 12an, ehun lagun inguru bildu ziren, Belgikatik, Frantziatik, Eskoziatik, Ingalaterratik, Kanadatik eta Australiatik etorritakoak Cometeko eta beste erakunde batzuetako lagunekin batera, Ziburu herrian, eta han, omenaldia egin zioten Kattalin Aguirreri eta Florentino Goikoetxeari.\nHerriko jatetxe batean, gosaria eman zieten, udalaren adeitasunez.\nOndoren, ibilaldiari ekin zioten, “mugalari” zaharrek, Urruñera iristeko erabiltzen zuten bidean barrena, eta han, ohorezko bazkaria eskaini zien herriko udalak.\nHortik aurrera, Bidasoa ibaiaren ertzeraino, San Migel alderaino zihoan bidea hartu zuten, arratsaldeko seiak aldera. Han, ibaia pixkanaka gurutzatuz joan ziren espedizioko kide guztiak, eta bidea oinez egin ezin izan zutenek eta "Nicolas Guerendiain" Irungo Errepublikarren Elkarteko kideek egin zieten harrera.\nAtseden hartu ondoren, sardina-jatea izan zuten, beste jaki batzuekin batera, Errenteriako Urdaburu mendi-elkarteko kideek prestatuta.\nHilaren 13an, igandean, goizeko zortzietan, berriz ekin zioten bideari, Aiako Harrira igotzeraino, eta handik Oiartzungo Sarobe baserriraino. Hura zen sareak erabiltzen zuen azkeneko lekua, pilotuak herrialdetik segurtasunez ateratzeko. Baserriko jabe den Agirre familiak aperitibo ederra eskaini zien, eta, eskertzeko, oroitzapenezko plaka bat eman zien taldeak.\nIrungo Errepublikarraken partaideak\nMartxa parte hatu zuten.\nGero, espedizioa Errenteria aldera abiatu zen, eta Ondarra Kirol eta Kultur Elkartean anaitasun bazkari izugarri bat egin zuten, omenaldiak eskainiz eta ohorezko txapelak banatuz.\n2010ko Red Comèten parte hartzea


Langileen babesarekin sinatu dugu Gipuzkoako Grafikagintzako hitzarmena | LAB SINDIKATUA\nIndustria Arte Grafikoak Langileen babesarekin sinatu dugu Gipuzkoako Grafikagintzako hitzarmena\nLAB sindikatuak (% 54,55) hitza eman die Gipuzkoako Grafikagintzako langileei, lortutako aurreakordioa onartzen zuten edo mobilizazioekin jarraitzen genuen erabakitzeko. Bada, aurreakordioak langileen babesa ia erabatekoa jaso du. Gauzak horrela, LABek datozen hiru urteetarako Gipuzkoako Grafikagintzako hitzarmena gaur, azaroak 11, sinatzea erabaki du. UGT sindikatuak ere (%4,55) sinatu du.\nHitzarmen hau sinatuta, sektoreko langileok aurrerapauso handia eman dugu gure lan- baldintzak hobetzeko bidean. Soldata-igoerak KPIaren gainetik, bi kategoria baxuenak kentzea 1.200 euroko gutxieneko soldata ezarriz, Estatuko hitzarmenaren gainetik aplikatzeko lehentasuna, lizentzia berriak, eskubide sozialak… Hori guztia, gure inguruko, Bizkaia eta Nafarroa, Grafikagintza sektoreko hitzarmenak 2011tik eta 2012tik berritu gabe dauden testuinguru batean. Argi gelditu da, beraz, borrokatzeak merezi duela. Gaur egun zoriontsua da.\nLABek, sektorean gehiengoa izateak duen erantzukizunetik, hasieratik hitzarmen duina lortzea izan dugu xede. Horretarako, ezinbestekoa izan da borrokatzea eta grebak egitea. Hori dela eta, LABek 8 greba egun bultzatu ditu, gure militantziak dena eman du eta ez dugu borrokarik gelditu eduki duinak mahairen gainean eduki arte. LABen helburua eduki duinak lortzea da; eta estrategia berdina darabilgu sektore guztietan. ELAk kritika egin zigun arren, langile grebalariei galdetu diegu. Erantzuna argia izan da. Onartu dute.\nGrafikagintzaren kasuan, ELA sindikatuak sinatu dituen enpresa-hitzarmenak ez ditu jasotzen bere ustez sektorean sinatzeko beharrezkoak diren edukietako bat bera ere. Ez dago KPI +2,75era hurbiltzen den soldata-igoerarik, ez dago errelebo-kontraturik, ez dago 1,47ko gutxieneko kategoriarik… Ez dute ezta lan-erreformaren aurrean hitzarmena aplikatzeko inolako klausularik edo aurreraeragina mugagabearen klausularik, sektorekoak duen bezala. Hau da, diskurtso hutsala da, sektorean sindikatu honek duen praktikara lerratzen ez dena. Hipokrisia handiko ariketa besterik ez da.\nOzen eta argi esango dugu, umiltasunez baina harrotasunez. Hitzarmen hau posible izan da, batez ere, LABen lidertzarekin 8 eguneko greba egin duten langileei esker. Gure esker ona langile borrokalariei, LAB kideei eta hitzarmen duinen defentsan jarraitzeko konpromisoan berresten gara.


Nagore Alkorta: "Azken egunotan normaltasuna izan da nagusi Azpeitian" - Azpeitia - uztarria.eus\nNagore Alkorta: "Azken egunotan normaltasuna izan da nagusi Azpeitian"\nJulene Frantzesena 2021-02-17 10:55\nUdalak eskerrak eman dizkie azken egunetan "arduraz" jokatu duten eta "osasuna zaintzeko lanetan" aritu diren guztiei. Asteburuan eta astelehenean nahiz asteartean karnabalak ziren izatez Azpeitian, eta udalak arduraz jokatzeko eskatu zien herritarrei.\n"Normaltasuna". Hitz horixe erabili du Nagore Alkorta Azpeitiko alkateak azken egunetan herrian izan den giroa deskribatzerakoan. Asteburuan eta astelehenean nahiz asteartean karnabalak ziren izatez Azpeitian, baina COVID-19aren pandemia tarteko, bertan behera gelditu ziren festak. Egun horietarako dei berezia egin zuen Azpeitiko Udalak: herritarrei "arduraz" jokateko eskatu zien eta prebentzio neurriak "zorrotz" betetzeko konpromisoa hartu zuen.\nHerriko jaiegunak pasatuta, Alkortak mezu bat idatzi du Twitterren, eta eskerrak eman dizkie "arduraz" jokatu duten eta "osasuna zaintzeko lanetan" aritu diren guztiei. "Eguraldia lagun, herritarrak kalean ibili badira ere, arauak errespetatuz eta pilaketarik gabe izan da", azaldu du Azpeitiko alkateak.\nHona hemen, Alkortak Twitterren idatzi duen txioa:


XX. Enpleguaren Astearen balorazio baikorra | Ideiak Bizirik\n← Irungo eta Frantziako enpresa industrialen artean zubiak eraikiz\nMiguel Ángel Páez Bidasoa bizirik-eko presidenteak balorazio positiboa egin du: “Urtean zehar antolatzen ditugun bi enplegu azoketako bat da honakoa. Gure asmoa da enpresek bilatzen dituzten profilak aurki ditzaten erraztea, eta enplegu bila modu aktiboan ari diren pertsonei, lan aukerak eskaintzea. Azken edizioetan mugaz gaindiko izaera indartuz ari gara”.\nJuan Mari Altuna Bidasoa bizirik-eko presidenteordeak, bere aldetik, ondorengoa erantsi du: “Lan merkatua aldatuz ari da, etengabe, eta gure lana da aldaketa horietara ahalik eta modu onenean egokitzea. Espero dugu, Enpleguaren Astearen XX.edizioari esker, lan kontratu asko itxi daitezen”.\nOso profil ezberdinetako jendea hurbildu da azokara. Adibidez, 50 urte dituen Angel Arroyok, balorazio baikorra egin du: “Lan eskaintza dezente daude, eta lan aukera asko biltzen dituzte. Momentuz, hiru elkarrizketa egin ditut, eta hautagai interesgarria izan naiteke enpresa horientzat. Horretarako, 50 urteko pertsona batengan konfiantza jarri beharko dute, baina nik badut itxaropena”.\nSara Bidaurretak 22 urte ditu: “Azoka antolatzea oso ideia ona iruditzen zait, langabezian gaudenontzat, enpleguren bat topatu ahal izan dezagun. Nik ez dut gauza zehatzik bilatzen, lauzpabost elkarrizketa egin ditut, eta ez zait inporta zer nolako lana lortzen dudan”.\nMaria Jesus Cangasek 47 urte ditu, eta bere esperientzia kontatu ditu: “Urtero etorri ohi naiz. Gaur lau elkarrizketa egiteko aukera izan dut, zerbitzari eta garbitzaile lanpostuetarako, baina irekita nago edozein lanpostu motarako”.\nAzken urteotan, azokaren mugaz gaindiko izaera indartzeko lan egin izan da. Iparraldeko entitateen artean azpimarra daitezke Pole d’emploi (Frantziako enplegu zerbitzu publikoa), eta eskaintzen bitartekari lana egiten duten zenbait enpresa.\nSarrera hau Azoka, Empleo, Enplegua kategorietan argitaratu da eta EL ESPAZIO, EMPLEO, ENPLEGUA, enpleguaren astea, ficoba, semana del empleo etiketarekin. Gorde permalinka.


Palestinaren aldeko mobilizazioa Londresen (Alex Mannion-Jones)\n70 urte betetzen dira Nakba (“hondamendia” arabieraz) izenez ezagun egin den egunetik, sionistek Israelgo estatua alde bakarrez aldarrikatu eta palestinarren erbesteratzea hasi zenetik. Ordutik hona Israelek herri palestinarraren aurka egindako erasoak etengabekoak izan dira, atzo egin zuelarik azken indarkeria erakustaldia. AEBek enbaxada Jerusalemera eramatearen aurkako protestetan gutxienez 58 palestinar hil eta 1.500 zauritu eragin zituen Israelgo Armadak. Martxoaren 30ean palestinar errefuxiatuen etxera itzultzeko eskubidea aldarrikatzen duen Itzuleraren Martxa Handia hasi zenetik Israelek hildako palestinarren kopurua gora doa etengabe.\nAzken orduetako gertakariak tarteko, Euskal Herriko hiriburuetan Nakba oroitzeko deituta zeuden elkarretaratzeak Gazan gertatzen ari dena salatzeko ere baliatuko dira. Deialdiak hauek dira: Donostian, 19:30etan, Bulebarrean; Bilbon, 19:30etan, Areatzan; Gasteizen, 19:00etan, Andra Mari Zuriaren plazan; Iruñean, 19:00etan, Udaletxe plazan.\nKanal hauetan artxibatua: Palestina | Gazaren aurkako sarraskia


Balenciaga Museoak ordutegi zabalagoa izango du bi hilabeteetan | El Diario Vasco\nCosta UrolaBalenciaga Museoak ordutegi zabalagoa izango du bi hilabeteetan\nBalenciaga Museoak ordutegi zabalagoa izango du bi hilabeteetan\nIkusleak Museora. / AMAXKAR\nGETARIA. Martes, 10 julio 2018, 08:48\nCristobal Balenciaga Museoak udara honetan ordutegi zabalagoa izango du uztailean eta abuztuan. Horrela, egunero irekita egongo da 10etatik 20etara.\nBestalde, Museoak ordubeteko bisita gidatuak eskaintzen ditu, doan, asteburuetan eta jaiegunetan. Bisita horiek egiteko, izena eman beharra dago museoko harreralekuan bisita hasi baino lehen eta plaza guztiak bete arte (gehienez 20 lagun). Ezinbestekoa da sarrera erostea.\nUztailean eta abuztuan bisita gidatuak eskainiko dira egunero. Larunbateko bisitak bi izango dira, eguerdiko 12:30etakoa euskeraz eta arratsaldeko 17:00etakoa gazteleraz. Igandeko saioak, berriz, alderantziz izango dira, eguerdiko 12:30etakoa gazteleraz eta arratsaldeko 17:00etakoa euskeraz.\nLos Pottolak de Zarautz vencen en Monzón\nLarrazpilera irteera antolatu du Indamendik iganderako Curso de verano sobre la presencia vasca en el exterior


Bideoak - Topagunea: federaziotik mugimendura\nXXI. mendeko euskaldunon elkarteak > \nKongresuaren arratsaldeko saioa Bilboko Kafe Antzokan\nposted 14 Mar 2011, 03:07 by Euskaltzaleen Topagunea [ updated 31 Mar 2011, 04:45 ]\nXXI. Mendeko Euskaldunon Elkarteen Mugimenduaren Oinarriparrak\nposted 14 Dec 2010, 01:11 by Euskaltzaleen Topagunea [ updated 14 Dec 2010, 01:19 ]\nXXI. MENDEKO EUSKALDUNON ELKARTEEN MUGIMENDUAREN KONGRESUA from Topagunea on Vimeo.\nXXI. Mendeko Euskaldunon Elkarteen Mugimenduaren Kongresuan aurkeztuko den oinarrizko ponentziaren azalpena da hau. Edukiaren gaineko zertzelada batzuk azaltzen dira aurkezpen bideo honetan.\nposted 16 Nov 2010, 09:08 by Euskaltzaleen Topagunea [ updated 16 Nov 2010, 09:09 ]\n2010eko azaroaren 6an 44 lagun bildu ginen Eibarren XXI. mendeko euskaldunon elkarteen Kongresuaren oinarrizko ponentziari ekarpenak egiteko helburuarekin. Hau da Joxemari Muxikaren balorazioa.\nKongresua: Joxemari Muxika from Topagunea on Vimeo.\nposted 16 Nov 2010, 08:38 by Euskaltzaleen Topagunea [ updated 16 Nov 2010, 09:08 ]\n2010eko azaroaren 6an 44 lagun bildu ginen Eibarren XXI. mendeko euskaldunon elkarteen Kongresuaren oinarrizko ponentziari ekarpenak egiteko helburuarekin. Txerra Rodrigezen gogoeta jaso dugu bideo honetan.\nKongresua: Txerra Rodrigez from Topagunea on Vimeo.\nposted 16 Nov 2010, 08:18 by Euskaltzaleen Topagunea [ updated 16 Nov 2010, 08:32 ]\n2010eko azaroaren 6an 44 lagun bildu ginen Eibarren XXI. mendeko euskaldunon elkarteen Kongresuaren oinarrizko ponentziari ekarpenak egiteko helburuarekin. Aitor bertan egon zen eta bere balorazioa jaso genuen.\nKongresua: Aitor Uriarte from Topagunea on Vimeo.\nposted 29 Oct 2010, 07:22 by Euskaltzaleen Topagunea [ updated 29 Oct 2010, 07:24 ]\nKongresua: Iker Martinez de Lagos from Topagunea on Vimeo.\nposted 28 Oct 2010, 00:51 by Euskaltzaleen Topagunea [ updated 28 Oct 2010, 01:49 ]\nKongresua: Jasone Mendizabal from Topagunea on Vimeo.\nposted 27 Oct 2010, 08:03 by Euskaltzaleen Topagunea [ updated 27 Oct 2010, 08:04 ]\nKongresua: Aitor Izagirre from Topagunea on Vimeo.\nposted 27 Oct 2010, 08:02 by Euskaltzaleen Topagunea [ updated 27 Oct 2010, 08:03 ]\nKongresua: Lehior Elorriaga from Topagunea on Vimeo.\nposted 27 Oct 2010, 08:00 by Euskaltzaleen Topagunea [ updated 27 Oct 2010, 08:02 ]


Eap - iek izapideen Informazio Gehigarria - Irtenbide Integrala ezartzea garatzeko administrazio-prozedurak izapidetzea\nIrtenbide Integrala ezartzea garatzeko administrazio-prozedurak izapidetzea>\nIrtenbide Integrala ezartzea garatzeko administrazio-prozedurak izapidetzea\nEskaintzen dituen funtzionalitateak honako hauek dira:\nWeb teknologia: Informazio eskuragarri munduko edozein lekutatik internetera sarbidea du.\nErraz instalatzen da: DERVENI TODAY jar daiteke, zerbitzari bakar batek instalatu beharrik gabe sartu ahalko da erabiltzaile Bakoitzak bere Web bezeroa bezero gehigarriak. bidez.\nPertsonaliza daiteke: Elkarrizketa bidez, hasierako baldintzak azaltzen dira aplikazioa modura egokitzeko erabat enpresan.\nIntegrazioa eta erabilera ohiko tresna ofimatikoak (Word, Excel, Access...).\nSinadura digitala: digitalki sinatu Aukera Ematen Du.\nDokumentuak editatzea zuzenean dokumentu-kudeatzailea beharrik gabe, diskoan gorde dezakezu.\nSegurtasuna sartuko: bezero bakoitzak erabiltzaile baten bidez, eta pasahitz pertsonala.\nSarbidearen trazabilitatea eta datu aldaketa.\nLan-giroko segurtasun erabiltzaile bakoitzak, eta bertan ikastetxean destinatutako talde bati edo gehiagori, aplikazioko erabiltzaileen aplika daitezke; horien gainean, eta, horri esker, inork ez sartzeko mugapenak kontsultatu ahal izateko, eta dokumentua ez duela inolako baimenik gabe.\nErabiltzeko erraztasuna: Bat ere badauka, intuitiboa eta atsegina aplikazioa erabiltzeko aukera ematen duen erabiltzaile-interfazea.\nHorrekin zerikusia duen informazioa: aplikazioan sartutako dokumentua irakurtzerik izan daiteke beste zerikusia duen aukera, erromak loturak ezartzea kokapena, eta beren horiek.\nBertsioen kudeaketa: aurreko bertsioetara Sartzeko aukera ematen du eta kontrastatu ahal izateko egindako aldaketa guztiak gordetzen ditu; beste bertsio bat.\nDokumentu-blokeoa: Dokumentu bat eragozteko, blokeatzeko beste erabiltzaile batek aldatu datuak edo dokumentuan bertan .Éste batek desblokeatu baino ezin da blokeatu edo administratzaileek duen erabiltzailea\nWork-Flow, jakinarazpenak eta alertak: aplikazioak aukera ematen du erabiltzaile bakoitzak sartu iruzkinak erantsi, eta horrela, dokumentu batera ikusi ahal izan. Halaber, gainerako informazio berri horrek eramaten du, beste sail baten informazioa Work-Flow egiteko aukera ematen du, non estatuek era desberdinetako ezarri ahal izango dela agiri berari dagokionez.\nBilaketa-ek dokumentuak anitzetako irizpideen arabera: Jakin egin liteke parametro-motaren Arabera. den informazioa Dokumentuak kudeatzeko Sistema irizpide batzuk sartzen ari hedatzen, eta, haiei esker, azkar kokapena dokumentu mota guztiak.\nTestu LIBRE bidezko aukera ematen du informazioa bilatu daiteke, eta edukia. Adierazi kokapena: eta tresna dauzkaten dokumentuak itzuliko ditu hitz horiek.\nInprimaketa masiboa: DERVENI TODAY ematen dio edozein erabiltzaile bat egin beharko du dokumentu-bilaketa (adibidez: fakturak, hilabete bateko epean) inprimaketa masiboa ireki beharrik izan gabe, eta horietako bakoitza banan-banan inprimatzen ari da\nInprimatzea: zerrendak egin ostean emaitzak ezin dira esportatu bilaketa izateko aurkitutako dokumentuen zerrenda.\nSarbide-erregistroa: atzipen bakoitzaren erregistratzen eta sarbide-mota egiten den dokumentua.\nKalitate-arauen egokitzen da\nIrtenbidea Derveni Today programatua izan, ASP, JAVA teknologian .NET eta MYSQL datu-basearen motor baten bidez egiten da.


topic_facet:"Mekanizazioa (Heziketa Zikloa). Erdi maila" topic_facet:"Fabrikazio-teknikak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" author_facet:"IRALE (2005-2006 ikasturtea)"\nErakusten 1 - 1 emaitzak -- 1 bilaketa honetara 'interneteko baliabidea', Bilaketaren denbora: 0,05s\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio-teknikak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Egilea: IRALE (2005-2006 ikasturtea)\n1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...\n1 Elhuyar Hizkuntza Zerbitzuak IRALE (2005-2006 ikasturtea) 1 Osinalde Vidal, Asier 1 R-400\n1 Curriculumeko baliabideak 1 EIMAk onetsitako materialak 1 IRALEren materialak


Txapelketa formatu berriak 21/22 denboraldirako - Hernani CRE\nTxapelketa formatu berriak 21/22 denboraldirako\nPasaden uztailaren 2an ospatu zen Espainiako Errugbi Federazioaren (FER) batzarrean hurrengo denboraldirako Ohoezko B Mailako formatu berriaren alde bozkatu zen. Hernanik aurrera eraman zuen M23 ligaren berrantolaketa ere onartu zuen batzarrak.\nAurreko uztailaren 2an Espainiako Errugbi Federazioak (FER) Batzar Nagusia ospatu zuen eta bertan, datorren urrian hasiko den 2021-2022 denboraldirako hainbat aldaketa onartu ziren. Seguraski Hernani Club Rugby Elkartea lehiatzen duen Ohoezko B Mailan izan ziren aldaketarik nabarmenenak. Orain arte bezala, 36 taldek lehiatuko dute hiru taldetan banatuta ohiko irizpide geografikoen arabera baina lehen itzuliaren amaieran, 4 taldetan banatuko da maila. Ondoren, Elite Multzoan egongo diren taldeak bakarrik lehiatuko dute Ohoezko Mailara igotzeko. Egutegiaren zozketa uztailaren 22an izango da, eguerdiko 12:00etatik aurrera.\nLiga erregularreko 19 jardunaldi.\n– Lehen 11 jardunaldiek (hasierako multzoa itzuli batera) ez dute inongo aldaketarik izango. Talde bakoitza multzo bereko talde guztien aurka ariko da itzuli batera (A/B/C – Hernani CRE A multzoan dago).\n– Bigarren itzulia jokatzeko multzo bat gehiago sortuko da, Elite Multzoa. Fase erregularreko azken 8 jardunaldietatik (hau da, bigarren itzulia) aterako dira zein lau taldek jokatuko duten Igoera Fasea. Horiek lehen itzuliko 9 talde honenen artean egongo dira (Elite Multzoa, hasierako egiturako multzo bakoitzeko hiru talde onenak). Elite Multzokoen artean jokatuko da bigarren itzulia eta talde horiek borrokatuko dute Play Offetarako sailkapena. Gainontzeko 27 taldeek mailari eusteagatik jokatuko dute.\n– Elite Multzoan ariko diren taldeak 0 punturekin hasiko dute bigarren itzulia, baina talde horretara pasatzen ez diren taldeei puntuazioa mantenduko zaie.\n– Bigarren itzulia hasi baino lehen egutegia zehazteko zozketa berri bat egongo da. Honetan, talde guztiek etxean zein kanpoan partida berdintsuak jokatzea mantentzen saiatuko da.\nTaldeen banaketa taldeen artean etapa bakoitzerako:\n– Lehen itzulia: 12 talde (A multzoa – estatuko iparraldea) + 12 talde (B multzoa – estatuko ekialdea) + 12 talde (C multzoa – estatuko hegoaldea).\n– Bigarren itzulia: 9 talde (Elite Multzoa) + 9 talde (A multzoa) + 9 talde (B multzoa) + 9 talde (C multzoa).\nIgoerako azken fasea: bi kanporaketa, partida bikoitzera.\n– Itzulerako partida beti hoberen sailkatuaren etxean izango da.\n– Play Offetako finalerdiak: 1 vs 4 eta 2 vs 3 (Elite Multzoko lehen lau sailkatuak)\n– Play Offak irabazten ditun taldea zuzenean igoko da Ohorezko Mailara eta finala galtzen duen taldea Promozioa jokauko du Ohorezko Mailako azken aurreko sailatuaren aurka.\n23 urtez azpiko Estatuko Liga\nBigarren aldaketa, eta seguruenik Hernani Club Rugby Elkartearentzat garrantzitsuena 23 urtez azpiko Estatuko Txapelketan etorri zen. Talde gipuzkoarrak bideratutako proposamena aurrera atera zen gehiengo absolutuarekin eta hortaz, Ohorezko B Mailan dauden taldeen 23 urtez azpiko taldeak 23 urtez azpiko Liga Nazionalean parte hartzeko aukera izango dute. Gainera, Hernani Club Rugby Elkarteak dagoeneko izen eman du datorren denboraldian maila horretan jokatzeko.\nLehiaketa gizonezkoen Ohorezko Mailan parte hartzen duten klubetako talde filialek osatuko dute berriz ere, baina 2021-2022 ediziotik aurrera DHBko taldeen M23 taldeek ere izena eman ahal izango dute oraingo honetan.\nIzena emateko epea amaitu ondoren 20 partaideren kupoa gainditzen ez bada, bi talde orekatutan banatuta geratuko dira; talde bakoitzak Ohorezko Mailako sei talde filial izango ditu, eta gainerako taldeen erdiak. Kupo hori hogeitik gorakoa izango balitz, 3 talde osatuko lirateke.\nBehin betiko egutegia eta lehiaketa-formatua batzorde delegatuak egingo ditu, behin betiko parte-hartzaileen kopurua jakin ondoren. Lehiaketa honetan, ezinbestekoa izango da zelaian momentu oro 23 urtez azpiko 9 jokalari egotea.\n← Arizeta eta Arrozpide, Poloniara\nLehen taldeko eta M23ko egutegiak →


Aberri Eguna ospatzeko Euskal Herria Batera-k egindako deialdiarekin bat egin dute EH Bilduk eta EH Baik - Euskal Herria Bai\nBadu aste batzuk jada, krisi sanitario handia bizitzen ari garela Euskal Herrian zein mundu osoan zehar. Ohikoa ez den errealitate bat pairatzera behartuak izan gira: kalera ateratzeko debekua, ikastetxeak itxiak, enpresa batzuen itxiera, etxeetatik lan egitera behartuak… Momentu honetan bizitzen ari garen egoerak, gure egunerokotasuna hankaz gora ezarri du.\nKrisi sanitario honek kalte ainitz eragin badu ere, elkartasun keinuak biderkatzen joan dira eta horren islada dira, egunez egun gure etxeko balkoietatik lau haizetara hedatzen ari diren\nelkartasun ekimenak. Etxeetako balkoi eta leihoak elkartasun eta aldarrikapen gune bilakatu dira ezinbestean: osasun arloko langileen txalotzeko, indar okupatzaileen salatzeko, beste jendarte baten aldarrikatzeko, euskal presoei elkartasuna adierazteko… Birusak ez du eteten Euskal Herrian borrokarako griña\nEta nola ez aipa, osasun arloan lanean ari diren langileen inplikazioa. Lerro hauen bitartez, egunez egun eramaten ari diren lana txalotu nahi dugu. Gure sustengu osoa adierazi nahi diegu ere, oraindik lanean ari diren beste langile guziei: laborariak, zabor biltzaileak, garraiolariak, okinak, supermerkatuko langileak eta beste… Gehienetan emazteak diren horiek lan baldintza prekarioak jasaten dituzte eta soldata murritzak hunkitzen. Txalo eta eskerrak aparte, ez ditugu ahantzi beharko krisia amaituko delarik.\nHalaber, euskal preso politikoen egoeraz ere aipamen berezi bat egin nahi dugu. Espainiar eta frantses Estatuen eskuetan euskal presoak bahitu politikoak dira. Haien sufrimenduzko gatibua luzatuz, mendeku politika mantentzen dute, Euskal Herrian garatu daiteken burujabetza prozesuaren baldintzatzeko helburuz. Konfinamendu egoera honetan, haien zigorra biderkatu egiten delako haien kartzelaldia are onartezinagoa iduritzen zaigu. Inoiz baino gehiago, haien Euskal Herriratzea, gaixorik diren presoak eta adina daukaten presoen askatzea urjentziazko neurriak bilakatu dira. Aberri Egun honen bezperetan, gure sustengu eta elkartasun mezu beroena helarazi nahi diegu euskal preso politiko guziei eta haien senidei.\nGuzti honen erdian eta hemendik egun gutxitara datorkigu aurtengo Aberri Eguna. Aberri Eguna, ospakizun eguna da. Kalera ateratzeko eta elkartzeko debekuek molde berezian ospatzerat behartzen gaituen arren, badugu zer erran. Neoliberalismoaren aurpegi gogorrena eta Estatuen inboluzioa ikusten ari garen honetan, burujabetzaren aldeko konpromisoa hartu behar dugu. Beti ere, eta esan ohi dugun bezala, langile eta, oro har, herritarren bizi baldintza duinak bermatu ahal izateko, gizarte eredu justua eraikitzearen bidean.\nGlobalizazioa eta neoliberalismoaren ondorioei aurre egiteko tresna dugu esku artean: Burujabetza. Horrek bermatuko digu herri gisa bizirik segitzea eta aldi berean, gizarte justuago bat eraikitzeko baliabideak eskuratzea.\nKrisi momentuan bada ere, Euskal Herriak duen indarra erakutsi behar dugu igande honetan. Zentzu horretan, EUSKAL HERRIA BATERAk egindako deialdira batzen gara eta deialdi berezi bat luzatzen dugu euskal jendarteari igandeko ekimenean parte hartzeko.\nEUSKAL HERRIA BATERA ikurra osatzera deitzen zaituztegu, bakoitzak bere desioa argazki batean islatuz eta sarera igoz, mosaiko digital erraldoi bat marrazteko moduan.\nEuskal Herria, modu batean ala bestean, bizitzen duen herritar oro egun horren ospatzerat gonbidatzen dugu.


Nor bere buruaren jabe - Bizkaiko Hitza\nIbai Maruri Bilbao – Natalia Salazar Orbe\nGutxienez, era honetan zeure ahotsa entzunaraz dezakezu. Ez du hitz egiten beste batek zure izenean; zuk zeuk egiten duzu. Hori da desberdintasuna”. Hala mintzatu da Alberto Garro Ziortza-Bolibarko alkatea.\n2019, azaroak 29 Albisteak, Bizkaia, Politika 326\nGutxienez, era honetan zeure ahotsa entzunaraz dezakezu. Ez du hitz egiten beste batek zure izenean; zuk zeuk egiten duzu. Hori da desberdintasuna”. Hala mintzatu da Alberto Garro Ziortza-Bolibarko alkatea. Norbere interesak eta beharrak defendatzeko norbera baino hoberik ez dagoela adierazi du. Hamabost urte beteko dira bihar haren herria Markina-Xemeindik desanexionatu zenetik. Herriak bere kabuz egin duen bidea “positiboa” izan dela ondorioztatu du.\nBizkaiko Batzar Nagusiek 2004. urteko azaroaren 30ean aitortu zioten herri izaera bostehun biztanle inguru zituen herriari. Prozesua luzea izan zen. 1968. urtean erregimen frankistak Markina-Xemeinekin anexionatu zuen, beste hainbat herrirekin egin zuen bezala. Herri txikiak handiagoen barruan sartu eta egiturak zentralizatzeko joera nagusitu zen orduan.\nLehenago ernaldutako desanexio prozesuek fruituak eman zituzten 1980ko hamarkadan, eta hainbat herrik independentzia lortu zuten. Ziortza-Bolibarrek ez zuen baliatu aukera hura bide bera jarraitzeko. “Agian ez ginen izan kontziente, baina aukera hori galdu egin genuen”.\nHandik gutxira hasi zen euren herria berreskuratzeko mugimendua. 1993an, ordea, aldundiak aldatu egin zituen desanexioak gauzatu ahal izateko baldintzak. Besteak beste, ezarri zuen desanexionatu nahi zuten herriek gutxienez 5.000 biztanle izan behar zituztela.\nHerritarrek uste zuten Bolibarri aurreko araua zegokiola, ordea, eta auzibidea abiatu zuten. 1998an epaitegiek arrazoia eman zieten, eta aldundiak aurrera jarraitu behar izan zuen desanexio prozesuarekin. 2004ko maiatzean egin zuten erreferenduma, eta herritarren %96k herria bereiztearen aldeko botoa eman zuen. Markina-Xemeinek ez zuen agertu kontrako jarrerarik. Azkenean, urte horretako azaroaren azken egunean egikaritu ziren bolibartarren nahia eta erabakia.\nIX. mendean eratu zen Bolibar herri gisa. Garrok azaldu du biztanleek Bolibarko nortasuna erabat barneratuta zutela , askok herri independente gisa ezagutua baitzuten. “Ezagutzen genuen, eta gauza propio gisa nahi genuen”. Herriekiko lotura hori orokorra dela uste du. “Bizkaitarrok gure herrietako nortasunari eusteko joera handia dugu; auzoekin ere gauza bera. Ziortzako auzotar batek lehenengo esango dizu Ziortzakoa dela, eta gero Bolibarkoa”. Alkateak uste du errotutako nortasun horrek bultzatuta gauzatu zutela desanexioa.\nIzan ere, herriak ez dauka baliabide ekonomiko askorik. “Ez dugu industriarik. Gurean, baserri txikiak dira gehienak; beraz, indar handia izan du gure nortasuna mantentzeko nahiak. Herrian bi taberna besterik ez daude. Dena daukagu herritik kanpo”.\nEskola bera ere galdu egin zuten. “Umeen kopuruak behera egin zuen, eta eskola kendu zuten Bolibartik. Orain hori berreskuratzea oso zaila da”. Gaur egun gora egin du haurren kopuruak. Hala ere, Markina-Xemeindik oso gertu daudenez, ez dute aurreikusten eskolarik jartzea eurenean.\nHerri txikiak mantentzeko, Ziortza-Bolibarren orain arte nagusi zen herritarren nortasun horri eutsi behar diotela uste du Garrok. “Ez dakit zer-nolakoak izango diren datozen belaunaldiak. Lehenago askoz ere herri biziagoa zen Bolibar. Sei taberna zeuden, eta jendea herrian bertan bizi zen. Orain, asko Markina-Xemeinen edo Bilbon bizi dira”.\nZiortza-Bolibarko alkateak garrantzitsu iritzi dio euren interesak defendatzeko herri izaerak ematen dien aukerari: “Markina-Xemeingo parte ginen garaian, Bolibarko baserri batzuk enklabeak ziren. Aldundiak alboko herrien esku utzi zituen, normaltasunez. Bolibartarrek, ordea, pentsatu zuten Markina-Xemeinek ez zituela defendatu haien interesak, eta horregatik hartu zuela erabakia aldundiak. Garrantzitsua da, beraz, norbere interesak defendatzeko hitza izatea”.\n+ Bat egite eta banatze ugari XX. mendean


Herritarrak sentsibilizatzeko zikloa | Ezkertoki Zarautz PSE-EE\nHerritarrak sentsibilizatzeko zikloa\nZarauzko Parekidetasun sailak ziklo berezi bat antolatu du, berdintasunari eta indarkeria matxistari buruz. Bina film eta antzezlan eskainiko dituzte urriko lehen hamabostaldian.\n‘Ovarios verdes fritos’ antzezlanarekin abiatuko dute zikloa igande honetan (Detritus Teatrus)\nBerdintasunari eta indarkeria matxistari buruzko film nahiz antzerki zikloa antolatu du Zarauzko Udaleko Parekidetasun sailak urriko lehen hamabostaldirako. Guztira, ondorengo lau emanaldiak eskainiko dituzte, Modelo aretoan, 19:00etan hasita: Ovarios verdes fritos eta Bi ero diskotekan antzezlanek eta Arenas de silencio eta Volar filmak; antzezlanen sarrerak 5 euro balioko du, eta filmeenak 3 euro. Saioen helburua da herritarrak sentsibilizatzea emakumeen kontrako indarkeriaren inguruan, baita berdintasunerako aurrerapausoak ematearen beharraz jabetzea ere.\nIgande honetan (urriaren 1ean) abiatuko dute zikloa, Detritus Teatrusen Ovarios verdes fritos lanarekin. Sexuaren gaia izango du hizpide protagonistak, ikuspegi ireki batetik azalduta eta umore zirikatzailea erabilita. Besteak beste, emakumeei ezarritako etiketak baztertzea, haien errebeldia indartzea eta transformazio-ahalmena elikatzea proposatuko du.\nUrriaren 8an Arenas de silencio dokumentala emango dute. Sexu trafikotik bizirik ateratako bi emakumeren bizitza du oinarri, eta filmeko zati bat Zarautzen filmatu zuten. Gainera, Chelo Alvarez-Stehle zuzendariak eta protagonistetako batek solasaldia eskainiko dute emanaldiaren ondoren.\nBi ero diskotekan antzezlana izango da hurrengo emanaldia. Helduei zein gazteei zuzendutako komedia bat da, eta urriaren 12an taularatuko du Tdiferencia konpainiak. Istorioan hainbat gai agertuko dira: maitasun erromantikoa, kontrol-erlazioen seinaleak, jabetza, jelosia eta teknologia berrien bidezko kontrolak, hain justu ere.\nEmakundek bultzatutako eta aurtengo Donostiako Zinemaldian estreinatutako Volar filmarekin bukatuko dute zikloa, urriaren 15ean. Indarkeria jasan duten bederatzi emakumeren testigantzak jasotzen dituen proiektua. Saio honetan ere pelikulako bi protagonista gerturatuko dira Modelo aretora beraien esperientziak kontatzera.\n← Ciclo de películas y obras teatrales sobre igualdad y violencia machista\nPSE-EEk ez du bat egiten udaletxean jarritako esteladarekin →


Estetikari buruzko legez kanpoko beste klinika bat itxi dute Madrilen, eta haren arduraduna atxilotu dute | Consumer\nEstetikari buruzko legez kanpoko beste klinika bat itxi dute Madrilen, eta haren arduraduna atxilotu dute\nEz zuen titulaziorik eta pazienteak substantzia kaltegarriekin argaltzeko erregimenetara eramaten zituen.\nGuardia Zibilak eta Madrilgo Erkidegoko Osasun Sailak estetikari buruzko legez kanpoko klinika bat itxi zuten atzo hiriburuan, eta haren arduraduna, Vicente Puig López, atxilotu zuen; ustez, Vicente Puig Lópezek pazienteei argaltzeko erregimenak ezartzen zizkien osasunerako kaltegarriak ziren substantziekin. Atxilotuak 57 urte ditu, eta ez du bere jarduera profesionalean aritzeko titulaziorik; beraz, osasun publikoaren aurkako delituaren ustezko egile gisa atxilotu zuten, intrusismo profesional eta dokumentuak faltsutzea.\nIkerketak Madrilgo Osasun Sailean ustez salatutako irregulartasunen ondorioz hasi ziren, Jorge Juan kaleko klinika madrildar baten aurka hainbat pazientek salatuta. Klinika hori ustez estetikan espezializatuta zegoen eta egunean zehar prezintatu zuten.\nSalatzaileen adierazpenen arabera, ustezko medikuak kapsula batzuk errezetatu zizkien, eta horrek “egonezin fisiko halako bat” eragin zien. Hori dela eta, endokrino batengana jo zuten, eta horrek haien “eragin kaltegarrien” berri eman zien.\nIkerketan, Guardia Zibilak egiaztatu zuen klinika ez zegoela inskribatuta komunitateko erakunde egokietan. Gainera, agenteek egiaztatu ahal izan zuten ustezko medikuak ez zuela lanbide medikoan aritzeko gaitzen zuen dokumentaziorik aurkezten.\n“Ustezko zentro medikoak” idazkun bakarra zuen eraikinaren sarreran, non bere lan-jarduera iragartzen baitzen, eta bezero izateko paziente batzuetatik besteetara “ahoz ahokoa” erabiltzen zuen. Emaitza hobeagoak lortzeko, ikertzaileen arabera, gaixoek kapsula batzuk hartu behar zituzten. Kapsula horiek aztertu ondoren, osasunerako kaltegarriak ziren substantziez osatuta zeudela ikusi zen, eta haien etiketak benetako edukiarekin bat ez zetozen ontzietan banatzen zirela.\nOsasun Saileko iturriek adierazi zutenez, tiroiditisa diagnostikatu zioten emakume baten salaketaren ondorioz hasi zen prozedura. Gaixotasun horren berri eman zion medikuak, eta orain atxilotuak ematen zizkion botikek eragin zezaketen. Handik gutxira, klinikak baimenik ez zuela egiaztatu zen.\nestetika ilegal-eu klinika


Constanza Tobío, Carlos III Unibertsitateko Soziologia katedraduna, bateratze-gaietan aditua: "Espainian ahal den bezala ezartzen dira bateratze-neurriak" | Aldizkaria | EROSKI CONSUMER\nConstanza Tobío, Carlos III Unibertsitateko Soziologia katedraduna, bateratze-gaietan aditua: "Espainian ahal den bezala ezartzen dira bateratze-neurriak"\nConstanza Tobío-ri (Montevideo, Uruguai) ez zaizkio kontuak ateratzen. "Krisia gizarte-politiken finantzaketa hondoratzen ari da", ohartarazi du. Diru publikoz lagundu ezean Espainian bateratzea atzerantz eta atzerantz joango dela dio. Eta ez du mesede handirik egiten Mendekotasunaren Legea izaten ari den atzerapenak eta Educa3 programa desagerrarazteak, zeinak 0-3 urte arteko haur hezkuntzan plazak sortzeko helburua baitzuen. Testuinguru horretan zaila da lana, familia eta bizitza pertsonala bateratzea, eta baliteke are zailagoa izatea herritarren erdiarentzat: emakumeentzat, alegia. Gizonek baino % 22 gutxiago kobratzen dute emakumeek, Espainiako Estatistika Institutuak emandako datuetan ageri den bezala.\nAgian, erantzunkidetasuna. Emakumeen eta gizonen artean ardurak partekatzea esan nahiko luke. Baina baita erakundeen artean ere: Estatua, gizarte-eragileak...\nHaurrei dagozkienak aipatuko ditut. Lanean ari diren amek lau nabarmentzen dituzte. Lehena, haurren ohiko gaixotasunak (gripea, gastroenteritisa...), eskolara joaten uzten ez dietenak. Gaixotasun larrientzat izaten dira baimenak, baina ez beste horientzat. Bigarrena, laneko ordutegien eta eskolakoen arteko koordinazio falta. Eta haurren oporrak, askoz luzeagoak baitira. Azkenik, Educa3 plana bertan behera uztea, zeinak plazak sortzen baitzituen 0-3 urte arteko eskoletan. Izugarrizko arazoa dugu adin horretako haurrak zaintzeko orduan.\nMinistro gisa, zerbitzu publikoetan oinarrituko litzateke nire programa; haur-eskolak sortuko nituzke, ludotekak, goizeko gelak... Eta bateratze-baimenak luzatu egingo nituzke, batzuetan motz geratzen dira eta. Baina, horretarako, dirua behar da. Estatuak zerga-oinarri sendoak behar ditu gizarte-politikei eusteko. Eta horien artean, bateratzearen arlokoei. Arazoa da krisi ekonomiko honekin hondoratzen ari direla.


Juan Mari Beltran: "Fusioa ere etxean dago: Aralarko artzainen doinu zaharrek arabiar musika dirudite" - Euskonews\nElkarrizketa: Juan Mari Beltran Juan Mari Beltran, musikaria "Fusioa ere etxean dago: Aralarko artzainen doinu zaharrek arabiar musika dirudite" * Beñat Doxandabaratz Herri musikaren gizon orkestra dugu Beltran. Zaila da ordea, Juan Mariri etiketak jartzea, txalapartari aparta, ikerlea eta irakaslea ere badelako. Bere lanari esker, gainera, Herri Musikaren Txokoak bere ateak zabaldu berri ditu Oiartzunen. Eta bitartean, "Arditurri" bere azken diskoa plazaratzeko astia izan du. Zure ibilbidea ikusita zaila da zehazki zer zaren esatea: musika ikerlari, musikari, sortzaile, irakasle, luthierra edo dena batera. Zer zaitugu? Guztiaren gainetik, musikaria naiz. Nola sortu zitzaizun musikarekiko grina? Etxarri Aranatzeko udaletxeko ganbaran 9 urterekin klarinetea eta txistua ikasten. Eta 11 urte nituenerako Musika Bandan bi tresnak jotzen nituen. Gero, donostiaratu egin zinen. Hobe esanda, donostiaratu egin ninduten, nire gurasoek erabaki baitzuten Donostiara joatea. Eta tira, 15 urte nituela, txistuarekin jarraitu nahi nuela eta, Isidro Ansorena maisu handiarekin harremanetan jarri eta hark oso ongi erakutsi zidan. Martxa ederra ematen zizuen, gainera. Bai horixe! Nire anaia eta biok Donostiako auzo guztietara jotzera bidaltzen gintuen Isidrok: Martuteneko festak, Ategorrietako festak, Antiguako festak, Intxaurrondoko festak zirela, han ginen gu. Ezkontzetan ere jotzen genuen, Artzai Onaren Katedralean gehienbat, 500 pezeta kobratuta, zortzi kantari eta bi txistulari, beraz, hamarna duro. Eta lortzen genuen diru apurra etxera ematen genuen, aitak hala erakutsi zigun eta. Txori batek esan dit sos horiekin ere musika tresnak erosten hasi zinela. Bai, baina hori beranduago izan zen, Argia dantza taldearekin kanpora bidaiatzen hasi ginenean. Ingalaterra, Bretainia, Andaluziarako bidaiaren aitzakian tokian tokiko tresnak erosten nituen nire emanaldietan irabazitako sosarekin. Edo baldin banekien mendigoizale bat Peru edo Himalayara joatekoa zela, ba handik flauta batekartzeko esaten nion. Azkenean, politena soinu tresna bakoitzak atzean istorio bat duela jakitea da. Eta zaletasuna grina bihurtu zitzaizun. Bai, horixe! Pixkanaka tresnak pilatzen joan eta konturatu orduko, hainbeste musika tresna jasota nituen, non ez zitzaizkidala etxean kabitzen. Beraz, gauza mordoa Aita Donostia zenaren ilobaren ganbaran eta besteak Txanbela taldeko kide baten baserrian gordetzen nituen. Garai hartan, 1988 inguruan, sortu zitzaidan bilduma hori erakusgai jartzeko ideia. Baina nola antolatu hori guztia? Hor zegoen koska. Ez baitzegoen nire esku eraikin bat hartu eta bertan dena antolatzea. Eta hori buruan neukala, beste lan bat sortu zitzaidan: Aita Donostiaren kantutegia lau aletan osatzea Aita Jorge zenarekin batera. Lau urteko lana izan zenez, egitasmoa atzeratu egin behar izan nuen. Aita Donostia izanik, ahaleginak merezi zuen. Mereziko ez zuen! Berari esker musika ondarea bizi bizirik heldu zaigu. Hain zuzen, asmatu egin zuen herri musikaren balioa ikusi eta tratamendua egiten. Izenik eman gabe, beste biltzaile batzuen irizpidea zeharo ezberdina zen; konparazio batera, haiek halako jokamoldea zuten: Aldapeko Sagarraren bost bertsio dauzkat. Ongi. Zein da onena? Hau. Ba orduan hau hartu eta beste guztiak baztertuko ditut. Ba, uste hori zeharo okerra da. Aita Donostia berriz, joan eta bostak aukeratuko zituen, bertsio guztiek erakusten dutelako nolako bizitasuna eta nolako bidea egin duen doinu horrek. Txokoaren ideiara itzuliz, ez zenuen amore eman. Ezta pentsatu ere! Oso egoskorra naiz eta. Proiektuari ostera heldu, erakundeetan aurkeztu eta Iturenetik deitu zidaten eraikin oso bat eskainiz bertan Musikaren Txokoa antola nezan, baina baldintza bat jarrita: lana debalde egitea. Gustuko tokian aldaparik ez? Tentagarria zen, bai, baina azkenean ezezkoa eman nien Hernanin Musika Eskolan egunero klaseak eman behar nituelako. Orduan, pena hartzeko astirik gabe, hara non 1996an Oiartzungo Udalak Ergoien auzoan dagoen toki hau aldi baterako eskainizidan, argindarraren gastuak bere gain hartuta. Bestalde, Udalak diru laguntza lortu zuen Hernanira txalaparta eta alboka eskolak ematera bakarrik astean bitan joan eta proiektu honetan buru belarri murgil nedin. Hura poza hartu nuena! Poz pozik ekin nion musika tresna guztiak txukundu eta antolatzeari. Oiartzun gainera, leku estrategikoa da. Eta ez kokapenagatik bakarrik; giza paisaiari erreparatzea baino ez dago: euskara, kultura, bertsolariak, dantza, txistulariak, eta abar. Nola sailkatu dituzu soinu tresnak? Hots iturri eta akustikaren arabera: idiofonoak, menbrafonoak, kordofonoak eta aerofonoak, beti ere Curt Sachs ek proposatutako sailkapen sistema jarraituz. Bestalde, badira ere erdi jostailuak direnak, sasi musika tresnak, azken finean, musika egiteko erabili izan diren tresna xelebreak. Era berean, txokoak badu berrikuntza bat eskolaumeentzat ez ezik, helduen gozagarri ere izango dena. Bai. Zeharo didaktikoa da, hots, bisitariak kasko batzuk jarri eta tresna ondoan dagoen botoia sakatuta, audio bidez tresna bakoitzaren soinua entzun dezake. Zein beste elementu ditu Txokoak? Liburutegia, 3.000 aletik gora dituena, irudi artxiboa eta soinu tresnak konpontzeko tailerra. Zer ordutegi du? Ostiral eta larunbatetan dago zabalik, goiz eta arratsaldez. Bisita arruntez gain, gidatuak ere egiten dira. Erakusgai daudenez aparte, zenbat soinu tresna dituzu sailkatu gabe? Gutxi, bakarrik 600 bat dauzkat gorderik. Hainbeste soinu tresna pilatuta daukazula, zure ustez, nondik dator musika? Nik beti diot musikak iturri ezberdinak izan ditzakeela, baina emari handienetako bat lanarena izan dela. Denetarako erritmoa beharrezkoa bada ere, lanerako ezinbestekoa da hotsen bidez markatzea. Adibidez? Azken tobera joleak Arditurriko barrenistak izan dira. Eta zerekin jotzen zuten? Ba, zulatzeko palanka horiekin. Nora jo duzu informazioa bilatzeko? Musika tresna ugari Joxemiel Barandiaran eta Julio Caro Barojaren ikerketa lanen bidez aurkitu izan ditut. Zein izan da musikatresnarik nekezena aurkitzeko? Zailtasun handiena prezioa izaten da; alegia, kaleko organilo batek 3.000 euro balio izatea. Ale gutxi egotean, handiak baino garestiagoak dira. Bestalde, zarrabetea eskuratzeko egun batean 1.850 kilometro egin nituen: Donostia Toulouse Poitiers Paris Bordele eta handik berriz Toulousera. Txokoaren egoitza aldi baterako dela aipatu duzu, zein izango da behin betikoa? Hemendik hiruzpalau urtera Iturriozko dorretxera eramateko asmoa dago. Bertan 400 metro karratuko erakusketa aretoa izango du, liburutegia, fonoteka eta irudi artxibategia ere jarriz. Baita zuzeneko emanaldiak eta erakusketa monografikoak egiteko aukera ere. Azken urteotan zeintzuk dira galdu edo jotzen utzi diren musika tresnak? Esate baterako, kraskitiñak. Eta musukitarra ez al dago galbidean? Ez da galdu. Izenez ezagutzen ditugun azken musukitarra joleak honako hauek izan ziren: Nikolas Garmendia eskalea Orio alde horretan; Antzuolako beste eskale bat; eta Bedaion ere Jose Antonio Sarasola txistularia zenaren amak jotzen zuen. Eta galbidean daudenak? Bizirik dagoen guztia dago galbidean. Soinu tresna zaharrei gagozkiela, zer da txanbela eta non jo izan dute? Txanbela, Zuberoan, Pirinioetako magalean erabili izan den dultzaina txiki bat da, gaur egun ia galdua dago. Hango artzainak ziren jotzaile nagusiak. Txanbelak antzinako musikaren estiloa mantendu du. Zuberoan bada esaera bat, txanbela bezala ari da kantatzen. Ze melodia ematen du, ba? Txanbelaren melodiek itxura berezia hartzen dute erabiltzen den eskalagatik, esaldiak neurri ezberdinetakoak dira eta erritmoa, neurri handi batean, metrikatik urrun aritzen da. Eta burruna? Burruna izena onomatopeia da. Zurrunbera, furrufarra eta bestelako izenekin agertu ohi da gure kulturan. Soka batekin loturik, airean jirabiran eta bueltaka jartzen den taulatxo bat da, airea bibrarazten, eta horren eraginez burruna eginez. Toki batzuetan haur jostailu gisa erabili izan da, eta besteetan, animaliak uxatzeko. Zer musika dantzatzenzuten gure arbasoek? Ez da erraza hori jakitea. Pentsa daiteke hemen ematen diren zenbait erritmo oso zaharrak direla. Ez ordea, erritmo horien gainean iritsi zaizkigun doinuak. Erritmoari dagokionez, lurra jotzea zaharra da oso. Bereizi behar al dira soinu tresna baserritarrak eta soinu tresna kaletarrak? Ez tresnak, baina bai errepertorioa dela eta. Berez, txistua Euskal Herrian erabat baserritarra edo zeharo kaletarra izan daiteke. Gauza bera dultzaina eta gaitarekin. Itxuraz berdintsuak izan arren, bereizi egin behar dira. Lehena baserritar ingurukoa da eta bestea kaletarra. Oro har, Gipuzkoako eta Bizkaiko dultzaina baserritar ingurukoa da, eta Nafarroan eta Araban kaletarra. Baserritar ingurukoek bertako dantza eta doinuak jotzen dituzte. Kaletarrek, ordea, errepertorio zabalago eta akademikoagoa dute, besteak beste, polkak, sonatak eta habanerak joz. Ez ziren elkarrekin ongi moldatzen? Ez, behintzat, musika kontuetan. XVIII. mendeko Azkoitian esaterako, kaletar bezain baserritarra izan da. Ba, Azkoitia kaletar horretan, inguruan dultzainero baserritar asko egon arren, nahiago zuten nafar gaiteroak kontratatzea. Eta txalaparta zer da, kaletarra edo baserritarra? Gaur egun txalaparta kaletarra bihurtu da. Zein musika tresna zahar erabiliz osatuko zenuke taldetxo bat? Kale buelta egiteko ikaragarri gustatzen zait dultzaina, soinu txikia eta panderoa. Baina ihauterietan baserriz baserri eskean ibiltzeko, ez dago txistua eta danbolina bezalakorik. Behinola, zer tresnekin alaitzen ziren erromeriak, kalejirak, etab.? Alboka, arrabita eta dultzaina joz. Zer alde dago euskal albokaren eta kanpoko alboken artean? Bitxia da alboka antzekoa Kantabrian, Errioxan, Okzitanian eta Pirinio osoan agertzea. Baita Gaztela eta Andaluzian ere. Baina jakina, beste egitura batez osatuta. Euskal Herrian ostera, nahiz eta morfologia estetiko ezberdinekin agertu, morfologia akustikoa berbera da. Atzerrira joz, ba al da inon gurearen antza duen musika tresnarik? Esaterako, Australiaeta Euskal Herrian ia soinu tresna bera erabiltzen zuten, orduna, alegia. Izan ere, Australiako liburuetan murgilduta nenbilela, hara non oiartzuar batek bere orduna ekarri zidan. Hara! Oso antzekoak dira eta! Baina ez dago lotura zuzenik. Ez. Soinu tresna guztiek oinarri unibertsala dute. Baina horrek ez du esan nahi jatorri bera dutenik. Txaloa esaterako, unibertsala da. Tutu bat edo kanabera bat hartu eta haizea pasako da soinua sortuz; gero herri bakoitzak erabakitzen du tresna horri zer tankera eman eta nola jo. Hemezortzi urterekin kanpora atera eta txistu antzeko tresna bat topatu eta txundituta geratzen nintzen. Baina gaur egun, tresna hori ez badago harritzen gara, unibertsala baita. Orduan musika globala da, baina zentzu onean. Baietz uste dut. Herri batek musika unibertsalari bere arnasa jarriz gero, bertako bihurtzen du. Esaterako, hori gertatu zaigu trikitixarekin. Nahiz eta italiarrek hona ekarritakoa izan, nola ez da hemengoa izango gureganatu eta bertakotu badugu? Japonian entzun eta esango dute: hara! Hori Euskal musika da. Gure kulturaren iraupenerako euskara bera baino sakonagoa al da euskal musika? Hizkuntza bezain sakona da. Azken batean, kanten letretan hizkuntza doalako. Europan bertan kasu bitxiak ditugu, horra hor Irlanda eta Bretainia: bi tokietan hizkuntza galdu egin duten arren, musikak bizi bizirik dirau. Bretainian esaterako, hunkigarria da ikustea belaunaldi guztiak nola elkartzen diren eskutik helduta dantzan orduak eta orduak emanez. Tamalez, hemen ez dugu halakorik. Hemen euskara atxikitzea musikaren kalterako izan dela esan nahi duzu? Ez, baina egia da hemen musika ez dagoela Bretainian bezain gizarteratua, nahiz eta gure abesbatzak eta onak izan. Oiartzunen adibidez, hizkuntza bizi bizirik dago, gazteek nesketan ere euskaraz egiten dute; baina musika aldetik globalizazioaren baitan daude, inolako berezkotasunik gabe. Dena den, horrek ez du esan nahi hemen egiten den musikaren egoera txarra denik. Adibidez, oso fenomeno interesgarriaematen ari da txalapartaren inguruan. Halako sormena eta jarrera irekia dago, baita albokari eta trikitilarien artean ere. Orain dela 30 urte aldiz, galzorian zeuden tresnak ziren. Fusioa da azken aldian gehien entzuten den hitza gaur egungo musika deskribatzeko. Baina musika berez, ez al da fusioa? Bai, jakina. Musikaren aberastasuna fusiotik dator. Baina fusioa ere etxean dago: Aralarko artzainen doinu zaharrak arabiarrak dirudite . Egin kontu, Negu Gorriak taldeak atera zuen lehen diskoan nik jo nuen. Ba, jendea fusioa lantzen zela hasi zen esaten, arabiar musika sartu zutelako. Eta ba al dakizu arabiar musika zer zen? Sunpriñua, Aralarko artzainek jotzen zuten doinua, alegia. Euskal musikarien artean zein iruditzen zaizu berritzaileena? Ikuspuntuaren arabera doa hori. Baina goraipatzekoa da Kepa Junkerak egin duena, Bulgariako ahotsak besteekin uztartuz. Edota Joseba Tapiak egindakoa gerra garaiko kantuei musika jarriz, hain modu biluzian. Eta erritmo aldetik guk geuk "Arditurri"n atera berri duguna. Horren harira, zer aurkituko du entzuleak "Arditurri, gogoaren bidezidorretatik" diskoan? Paseo atsegin bat gure herri musikatik. Badira kantu goxoak, biziak eta lasaiak, mota askotako tinbre eta erritmoak erabiliz. Bidean tipi tapa joanez, tresna anitz jo ditut: alboka, dultzaina, txistu danbolina, arrabita eta ttunttuna, txanbela eta abar. Ibilbidean zehar, zein bidaide izan dituzu? Besteak beste Iñigo Monreal eta Felipe Ugartek txalaparta eraman dute, Iñigo Lurgainek akordeoia eta aurretik aldiz, Aitor Gabilondo ahotsa jarriz. Txalapartari trebea zaitugunez, demagun txalaparta bat naizela eta zuengandik hainbeste kolpe jasota amnesia daukadala. Zuk noiz ezagutu ninduzun? Argia dantza taldean nenbilen garaian. Zuaznabartar anaiek Beltran anaioi eta Artze anaiei irakatsi ziguten zu jotzen. Nahiz eta elkarrekin entsegatu, Artzetarrek "Ez dok hamairu"rekin jotzen zuten eta guk berriz, "Argia"rekin. Baina zenbait emanalditan elkarrekin aritu izan ginen. Oraindikere, Jexuxekin astean behin aritzen jarraitzen dut. Zer nolako aldaketak izan ditut? Lanari lotuta eta baserriz baserri komunikatzeko jaio zinen arren, arnasa berria hartu duzun neurrian aldaketak izan dituzu. Gure zaharrek erakutsi ziguten zu jotzeko modu bat, eta hortik aurrera zuk erakutsi diguzu zer nolako aldaketak eman behar genituen zure polifonia eta tinbrea kontuan hartuta. Orain hasi naiz zerbait oroitzen. Azken aldian txalapartari gazte batzuk etorri eta laztanak emanez jotzen naute, melodia eta guzti. Hemen bakoitzak era ezberdin batera sentitzen zaitu. Batzuk hunkitu egiten dira zuri "Maritxu nora zoaz"ekin batera entzunda. Bestetzuk aldiz, erritmo berezi bat ematen dizutenean. Eta zer moduz konpontzen zarete zuen artean? Zorionez, elkar errespetatzen dugu eta are gehiago esango nizuke, joera bakarra egongo balitz bidea ere ez genuke edukiko. Joera eta estilo ezberdinak aukeran egonda, kristoren kale zabala eraikitzen ari gara eta horrek eramango gaitu norabaitera. Zergatik ez nauzue dantzarako ere erabiltzen? Arrazoi duzu, izatez dantzarako baliagarria bazarelako. Hori esan duzula, agintzen dizut gure emanaldi berrietan dantzarako erabiliko zaitugula. Juan Mari Beltran Hammelingo xirulariaren xarma du Juan Mari Beltranek (Donostia, 1947). Xirula jotzen hasi bezain pronto, xaguak bezala, musika tresnak dantzan jarri eta jirabiran bere txokoraino eramaten ditu. Zabaldu berri den Herri Musika Txokora, hain zuzen, non Euskal Herri nahiz mundu osoko 400 musika tresna ikusgai eta entzungai dauden. Baina hori icebergaren tontorra baino ez da musika bihotzean eta erritmoa zainetan daraman gizon batentzat. Izan ere, musika aztia izateaz gain, txalapartaria, txistularia, albokalaria, ikerlea eta irakaslea ere dugulako. Hori gutxi balitz, bere azken lana kaleratu berri du : "Arditurri, gogoaren bidezidorretatik". Argazkiak: Beñat Doxandabaratz eta Juantxo Egaña (portada eta txalaparta jotzen) Euskonews & Media 158.zbk (2002 / 3 / 8 15) Eusko Ikaskuntzaren WebOrria


EZ DOK ERO, ED3 bikote artistikoaren antzezlan berria • Tartean Teatroa\nEZ DOK ERO, ED3 bikote artistikoaren antzezlan berria\nED3 bueltan da! EZ DOK ERO, Patxo Telleriak eta Mikel Martinezek osatzen duten ED3 bikote artistikoaren antzezlan berria datorren azaroaren 10 eta 11n estreinatuko dugu Bilboko Arriaga antzokian eta espero dut bertan elkar ikustea.\nKonpainiak berak sortu eta ekoiztutako antzezlana da, “etxean” egindakoa. Beraz, fitxa artistikoa ohikoa da. Testuaren egilea Patxo Telleria dugu eta zuzendaritza lanetan Jokin Oregi aritu da. Aktoreak ED3 osatzen duten Mikel Martínez eta Patxo Telleria dira. Jatorrizko musika konposaketa Adrian Garcia de los Ojosen esku utzi dugu.\nDatorren urriaren 5ean, Basauriko Social Antzokian sartuko gara hilabeteko egonaldi artistikoa egitera. Sortze prozesua uda aurretik hasi bazen ere, egonaldi honi esker, forma eta esanahia emango diogu proiektu berriari. Hau dela eta, Basauriko Social antzokia, ikuskizun honen koproduktorea izango da.\nPatxo Telleriak eta Mikel Martinezek osatzen duten ED3 bikote artistikoaren lan guztietan bezala, ikuskizun honetan euskara eta euskal kultura dira protagonista nagusiak. Are gehiago oraingoan, non gure imaginario kolektiboak eta kultur sinbologiak presentzia nabarmen duten. Euskal Antzerkiaren “road movie” eroa dugu EZ DOK ERO, euskal kultura, euskal antzerkia eta euskal gizartearen irudi deformatua, barregarria eta aluzinatua eskeintzen duena.